Proposta għal REGOLAMENT TAL-KUNSILL li jiffissa għall-2013 l-opportunitajiet tas-sajd disponibbli fl-ilmijiet tal-UE u, għall-bastimenti tal-UE, f’ċerti ilmijiet mhux tal-UE għal ċerti stokkijiet tal-ħut li huma suġġetti għal negozjati jew ftehimiet internazzjonali /* COM/2012/0668 final - 2012/0319 (NLE) */





MEMORANDUM TA’ SPJEGAZZJONI 1. KUNTEST TAL-PROPOSTA Raġunijiet u għanijiet Ir-regolamenti kollha dwar l-opportunitajiet tas-sajd għandhom jillimitaw il-ħsad tal-istokkijiet tal-ħut għal livelli li għandhom ikunu konsistenti mal-għanijiet ġenerali tal-Politika Komuni tas-Sajd (PKS). F’dan ir-rigward, ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd jistipula l-għanijiet għall-proposti annwali għal-limitazzjonijiet tal-isforz tal-qbid u tas-sajd biex ikun żgurat li s-sajd tal-Unjoni jkun sostenibbli mil-lat ekoloġiku, ekonomiku u soċjali. Il-karatteristika ewlenija tal-eżerċizzju annwali tal-opportunitajiet tas-sajd hija n-natura tiegħu ta’ approċċ fuq żmien qasir. Dan huwa essenzjalment dovut għal raġunijiet storiċi, li jirrelataw mal-mod li bih il-PKS tipprovdi għall-qsim tal-ispazju marittimu u tar-riżorsi ta’ ġo fih bejn il-flotot nazzjonali tal-Unjoni. Huwa importanti li jinżamm proċess li jiġġedded kull sena għal dan il-patt mifrux mal-Unjoni kollha li jinsab fil-qalba tal-PKS. Madankollu, dan ma jfixkilx l-introduzzjoni ta’ approċċi ta’ ġestjoni fit-tul. L-Unjoni għamlet progress tajjeb f’dan ir-rigward u l-istokkijiet ewlenin ta’ interess kummerċjali issa huma suġġetti għal pjanijiet ta’ ġestjoni multiannwali. It-TACs u l-limiti tal-isforz annwali jridu jikkonformaw magħhom. Kamp ta’ applikazzjoni Il-proposta tikkonċerna l-opportunitajiet tas-sajd disponibbli għall-bastimenti tal-Unjoni fl-ilmijiet tal-Unjoni u fl-ilmijiet mhux tal-UE u disponibbli għall-bastimenti ta’ pajjiżi terzi li jistadu fl-ilmijiet tal-Unjoni bħala riżultat ta’ deċiżjonijiet miftiehma f’fora multilaterali jew bilaterali. Matul il-preparazzjonijiet għal negozjati internazzjonali, l-Unjoni Ewropea tifforma pożizzjoni abbażi tal-parir xjentifiku u l-għanijiet proprji ta' politika, li japplikaw b’mod ugwali għad-deċiżjonijiet interni. Ir-riżultat ta’ negozjati bħal dawn jimplika l-kunsens tal-Unjoni Ewropea li tassumi obbligi vis-à-vis il-partijiet terzi. L-Unjoni m’għandha ebda marġini ta’ diskrezzjoni sostantiv lil hinn mill-allokazzjoni interna fost l-Istati Membri f’dak li jirrigwarda l-implimentazzjoni ta’ deċiżjonijiet bħal dawn fil-liġi tal-Unjoni. Fir-rigward tal-allokazzjoni interna, japplika l-prinċipju ta’ stabbiltà relattiva. Il-proposta preżenti b’hekk tkopri: · Stokkjiet maqsuma, jiġifieri stokkijiet li huma mmaniġġjati b’mod konġunt man-Norveġja fil-Baħar tat-Tramuntana u fi Skagerrak, jew skont Ftehimiet tal-Istati Kostali relatati man-NEACF. · Stokkijiet bi skambji tradizzjonali ta’ kwota jew b’interess potenzjali għall-iskambji: stokkijiet li, filwaqt li mhumiex immaniġġjati b’mod konġunt, huma (jew jistgħu jkunu) suġġetti għal skambji annwali ta’ kwoti bejn l-Unjoni Ewropea u n-Norveġja u/jew pajjiżi terzi oħrajn. · Qabdiet inċidentali ta’ speċijiet fis-sajd għal-lingwata u l-barbun tat-tbajja', anke jekk dawn ma jiġux skambjati. Dan isir sabiex ikun hemm konsistenza filwaqt li jkun hemm progress lejn ġestjoni b'attivitajiet tas-sajd multipli u mħalltin, kif xieraq. · L-opportunitajiet tas-sajd li jirriżultaw mill-ftehimiet li ntlaħqu fil-qafas tal-Organizzazzjonijiet Reġjonali għall-Ġestjoni tas-Sajd (RFMOs). Madankollu, il-biċċa l-kbira tal-opportunitajiet tas-sajd li jinsabu f’din il-proposta huma mmarkati bħala "pm" (pro memoria). Dan minħabba l-fatt li jew: – il-parir dwar xi stokkijiet mhux se jkun disponibbli sa meta l-proposta hi skedata għall-adozzjoni; jew – ċerti limiti tal-qbid u rakkomandazzjonijiet oħra mill-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (SPRFMO), il-Kummissjoni għall-Konservazzjoni tar-Riżorsi Marittimi Ħajjin tal-Antartiku (CCAMLR), il-Kummissjoni tas-Sajd tal-Atlantiku tal-Grigal (NEAFC), il-Kummissjoni għas-Sajd fil-Punent tal-Paċifiku u l-Paċifiku Ċentrali (WCPFC) u l-Kummissjoni Internazzjonali għall-Konservazzjoni tat-Tonn tal-Atlantiku (ICCAT) għandhom jinħarġu wara l-laqgħat annwali ta’ dawn l-organizzazzjonijiet; jew – għall-istokkijiet fl-ilmijiet tal-Groenlandja, kif ukoll għall-istokkijiet immaniġġjati b'mod konġunt man-Norveġja u ma’ pajjiżi terzi oħrajn, għad mhemmx ċifri disponibbli, sakemm jiġu konklużi l-konsultazzjonijiet f’Novembru u Diċembru tal-2012 ma’ dawk il-pajjiżi. Konsistenza ma’ politiki u għanijiet oħrajn tal-Unjoni Il-miżuri proposti huma mfasslin skont l-għanijiet u r-regoli tal-Politika Komuni tas-Sajd (PKS) u huma konsistenti mal-politika tal-Unjoni dwar l-iżvilupp sostenibbli. 2. RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT Konsultazzjoni mal-partijiet interessati Il-Kummissjoni segwiet l-orjentazzjonijiet deskritti fil-Komunikazzjoni tagħha lill-Kunsill u lill-Parlament Ewropew dwar it-titjib fil-konsultazzjoni dwar il-ġestjoni tas-sajd Komunitarju (KUMM(2006)246 finali), li tistabbilixxi l-prinċipji għall-hekk imsejjaħ proċess ta’ antiċipazzjoni. Barra minn hekk, f’Settembru 2012, il-Kummissjoni organizzat avveniment għall-partijiet interessati li fih ġew ippreżentati u diskussi r-riżultati tal-parir xjentifiku u l-implikazzjonijiet ewlenin tiegħu. Ġbir u użu tal-għarfien espert F’dak li jirrigwarda l-metodoloġija użata, il-Kummissjoni kkonsultat żewġ organizzazzjonijiet esperti ewlenin: l-ICES, korp xjentifiku indipendenti internazzjonali, u l-STECF. Il-parir tal-ICES huwa bbażat fuq qafas ta' pariri żviluppat mix-xjenzati tiegħu u jintuża skont il-Memorandum ta’ Ftehim miftiehem mal-Kummissjoni. L-STECF jagħti l-parir tiegħu billi jsegwi termini ta’ referenza li jirċievi mingħand il-Kummissjoni. Ir-rapporti kollha tal-STECF huma disponibbli, wara l-adozzjoni formali tagħhom mill-Kummissjoni, fuq il-websajt tad-DĠ MARE. Ir-rapporti kollha tal-ICES huma disponibbli fuq il-websajt tiegħu. Valutazzjoni tal-impatt Essenzjalment, din il-proposta tittrasponi miżuri mifthema fuq il-livell internazzjonali. Kull element rilevanti biex jiġu vvalutati impatti possibbli tal-opportunitajiet tas-sajd huwa ttrattat fil-fażi ta’ preparazzjoni u tat-twettiq tan-negozjati internazzjonali li fil-qafas tagħhom huma mifthema l-opportunitajiet tas-sajd tal-Unjoni mal-Partijiet terzi. 3. ELEMENTI LEGALI TAL-PROPOSTA Bażi legali Il-bażi legali ta’ din il-proposta hija l-Artikolu 43(3) tat-Trattat dwar il-Funzjonament tal-Unjoni Ewropea. L-obbligi tal-Unjoni għall-isfruttar sostenibbli tar-riżorsi akkwatiċi ħajjin jirriżultaw mill-obbligi stipulati fl-Artikolu 2 tar-Regolament (KE) Nru 2371/2002. Sommarju tal-azzjoni proposta Il-proposta tistabbilixxi l-limiti tal-qbid u tal-isforz applikabbli għas-sajd tal-Unjoni, u għas-sajd internazzjonali li fih jieħdu sehem bastimenti tal-Unjoni, sabiex jintlaħaq l-għan tal-PKS li jiġi żgurat sajd f’livelli li huma sostenibbli f’termini ambjentali, ekonomiċi u soċjali. Applikazzjoni Id-dispożizzjonijiet fil-qasam tal-proposta huma applikabbli sal-31 ta’ Diċembru 2013, bl-eċċezzjoni ta’ ċerti dispożizzjonijiet dwar il-limitazzjonijiet tal-isforz, li huma applikabbli sal-31 ta' Jannar 2014, u ċerti TACs b’ċikli staġjonali speċifiċi (eż. il-capelin fl-ilmijiet tal-Groenlandja). Prinċipju tas-sussidjarjetà Il-proposta taqa’ taħt il-kompetenza esklużiva tal-Unjoni, kif imsemmi fl-Artikolu 3(1)(d) tat-Trattat. Għalhekk il-prinċipju tas-sussidjarjetà ma japplikax. Prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġuni li ġejja: il-PKS hija politika komuni. Skont l-Artikolu 43(3) tat-Trattat, l-adozzjoni ta’ miżuri dwar l-iffissar u l-allokazzjoni tal-opportunitajiet tas-sajd hija r-responsabbiltà tal-Kunsill. Ir-Regolament tal-Kunsill propost jalloka l-opportunitajiet tas-sajd lill-Istati Membri. B’kunsiderazzjoni għall-Artikolu 20(3) tar-Regolament 2371/2002 l-Istati Membri huma liberi biex jallokaw opportunitajiet bħal dawn bejn ir-reġjuni jew l-operaturi kif iħossu li jkun xieraq. Għalhekk, l-Istati Membri għandhom spazju kemm iridu biex jimmanuvraw dwar deċiżjonijiet relatati mal-mudell soċjali/ekonomiku tal-għażla tagħhom biex jisfruttaw l-opportunitajiet tas-sajd allokati lilhom. Il-proposta ma għandha l-ebda implikazzjoni finanzjarja ġdida għall-Istati Membri. Dan ir-Regolament jiġi adottat mill-Kunsill kull sena, u l-mezzi pubbliċi u privati biex jiġi implimentat diġà jeżistu. Għażla tal-istrumenti L-istrument propost: Regolament. 4. IMPLIKAZZJONI BAĠITARJA Il-proposta ma għandha l-ebda implikazzjoni għall-baġit tal-Unjoni. 5. INFORMAZZJONI ADDIZZJONALI Simplifikazzjoni Il-proposta tipprovdi għas-simplifikazzjoni tal-proċeduri amministrattivi għall-awtoritajiet pubbliċi (tal-Unjoni jew nazzjonali), b’mod partikolari fir-rigward tar-rekwiżiti marbuta mal-ġestjoni tal-isforzi. Klawżola ta’ analiżi/reviżjoni/sunset Il-proposta tirrigwarda Regolament annwali għas-sena 2013 u għalhekk ma tinkludix klawżola ta' reviżjoni. Spjegazzjoni dettaljata tal-proposta Din il-proposta hija limitata għall-iffissar u l-allokazzjoni tal-opportunitajiet tas-sajd u tal-kundizzjonijiet li huma marbutin b’mod funzjonali mal-użu ta’ dawk l-opportunitajiet. Fir-rigward tal-limiti tal-qbid u l-ġestjoni tal-isforz b’mod ġenerali, il-proposta hija skont il-prinċipji tal-hekk imsejjaħ proċess ta’ antiċipazzjoni, li huma stipulati fil-Komunikazzjoni mill-Kummissjoni lill-Kunsill u lill-Parlament Ewropew dwar it-titjib fil-konsultazzjoni dwar il-ġestjoni tas-sajd Komunitarju (KUMM(2006)246 finali) u fil-Komunikazzjoni tal-Kummissjoni lill-Kunsill fir-rigward ta’ Konsultazzjoni dwar l-Opportunitajiet għas-Sajd għall-2013 (COM(2012)278 final), li tistabbilixxi l-opinjonijiet u l-intenzjonijiet tal-Kummissjoni dwar il-proposti tagħha għall-opportunitajiet tas-sajd, sakemm jingħata l-parir xjentifiku dwar il-qagħda tal-istokkijiet għall-2013. Kif imsemmi hawn fuq, il-proposta tinkludi wkoll limiti tal-qbid maqbula fil-kuntest ta’ ċerti Organizzazzjonijiet Reġjonali tal-Ġestjoni tas-Sajd. Fir-rigward tal-ġestjoni tal-isforz tas-sajd għall-merluzz, mill-2009 ’l hawn ġiet applikata sistema bbażata fuq il-jiem kilowatt u din se tkompli tintuża fl-2013. 2012/0319 (NLE) Proposta għal REGOLAMENT TAL-KUNSILL li jiffissa għall-2013 l-opportunitajiet tas-sajd disponibbli fl-ilmijiet tal-UE u, għall-bastimenti tal-UE, f’ċerti ilmijiet mhux tal-UE għal ċerti stokkijiet tal-ħut li huma suġġetti għal negozjati jew ftehimiet internazzjonali IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu, Wara li kkunsidra l-proposta tal-Kummissjoni Ewropea, Billi: (1) L-Artikolu 43(3) tat-Trattat jipprevedi li l-Kunsill, fuq proposta tal-Kummissjoni, għandu jadotta miżuri dwar l-iffissar u l-allokazzjoni tal-opportunitajiet tas-sajd. (2) Ir-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd[1] jirrikjedi li jiġu stabbiliti miżuri tal-Unjoni li jirregolaw l-aċċess għall-ilmijiet u r-riżorsi u l-insegwiment sostenibbli ta’ attivitajiet tas-sajd, filwaqt li jitqiesu l-pariri xjentifiċi, tekniċi u ekonomiċi disponibbli u b’mod partikolari r-rapporti mfassla mill-Kumitat Xjentifiku, Tekniku u Ekonomiku għas-Sajd (STECF), kif ukoll fid-dawl ta' kwalunkwe parir li jasal mill-Kunsilli Konsultattivi Reġjonali. (3) Il-Kunsill għandu r-responsabbiltà li jadotta miżuri dwar l-iffissar u l-allokazzjoni tal-opportunitajiet tas-sajd skont l-istokk tal-ħut jew il-grupp tal-istokkijiet tal-ħut, inklużi ċerti kundizzjonijiet li huma funzjonalment marbuta magħhom, kif xieraq. L-opportunitajiet tas-sajd għandhom jitqassmu fost l-Istati Membri b'tali mod li f'kull Stat Membru tiġi żgurata stabbiltà relattiva tal-attivitajiet tas-sajd għal kull stokk jew grupp ta’ stokkijiet tal-ħut u filwaqt li jitqiesu b’mod xieraq l-għanijiet tal-Politika Komuni tas-Sajd stabbiliti fir-Regolament (KE) Nru 2371/2002. (4) Għandhom jingħataw setgħat lill-Kummissjoni sabiex jiġu żgurati kundizzjonijiet uniformi għall-implimentazzjoni ta' dan ir-Regolament relatati ma' kwalunkwe żieda potenzjali fit-TAC u l-kwota tal-Unjoni għall-marlozz abjad fis-Subdiviżjoni 3NO tan-NAFO. (5) Sabiex jiġu żgurati kundizzjonijiet uniformi għall-implimentazzjoni ta' dan ir-Regolament għandhom jingħataw setgħat lill-Kummissjoni fir-rigward tar-reviżjoni tal-kwoti għall-capelin disponibbli għall-Unjoni fl-ilmijiet tal-Groenlandja fis-subżoni V u XIV tal-ICES skont il-Ftehim ta' Sħubija dwar is-Sajd mal-Groenlandja. (6) Sabiex ikunu żgurati kundizzjonijiet uniformi għall-implimentazzjoni tal-limitazzjonijiet tal-qbid għal ċerti stokkijiet ta' speċi b’ħajja qasira, għandhom jingħata setgħat ta’ implimentazzjoni lill-Kummissjoni fir-rigward tar-reviżjoni tat-TAC fid-dawl tal-informazzjoni xjentifika miġbura fl-ewwel nofs tal-2013. Dawk is-setgħat għandhom jitħaddmu b'konformità mar-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modilitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni[2]. (7) Il-Kummissjoni għandha tadotta atti ta' implimentazzjoni applikabbli b'mod immedjat fir-rigward tar-reviżjoni tat-TAC ta' dawn l-istokkijiet b’ħajja qasira fejn ikun meħtieġ hekk minħabba raġunijiet imperattivi ta’ urġenza, f’każijiet ġustifikati kif dovut relatati mal-ħtieġa tal-Unjoni li tikkonforma mal-obbligi internazzjonali tagħha. (8) Għal ċerti TACs, l-Istati Membri għandhom jitħallew jagħtu allokazzjonijiet addizzjonali lill-bastimenti li jipparteċipaw fi provi dwar attivitajiet tas-sajd iddokumentati bis-sħiħ. L-għan ta’ dawn il-provi huwa li jittestjaw sistema ta’ qbid skont il-kwota, jiġifieri sistema fejn il-qabdiet kollha għandhom jinħattu l-art u jingħaddu u jitnaqqsu mill-kwoti sabiex jiġu evitati l-iskartar tal-ħut u l-ħela ta’ riżorsi tal-ħut li mill-bqija kienu setgħu jintużaw. L-iskartar tal-ħut mhux ikkontrollat huwa ta’ theddida għas-sostenibbiltà fit-tul tal-ħut bħala ġid pubbliku u b’hekk huwa ta' theddida għall-għanijiet tal-Politika Komuni tas-Sajd. B’kuntrast ma’ dan, is-sistemi ta’ qbid skont il-kwota minnhom infushom jippreżentaw lis-sajjieda b'inċentiv biex jisfruttaw bl-aħjar mod is-selettività tal-qbid tal-operazzjonijiet tagħhom. Sabiex tintlaħaq ġestjoni razzjonali tal-iskartar tal-ħut, attività tas-sajd iddokumentata bis-sħiħ trid tkopri kull operazzjoni fuq il-baħar, aktar milli dak li jinħatt l-art fil-port. Il-kundizzjonijiet għall-Istati Membri biex jagħtu allokazzjonijiet addizzjonali bħal dawn għalhekk iridu jinkludu l-obbligu li jiżguraw l-użu ta' kameras tat-televiżjoni b'ċirkwit magħluq (CCTV) assoċjati ma’ sistema ta' sensers (minn hawn ’il quddiem imsejħa flimkien bħala “sistema tas-CCTV”). Dan għandu jippermetti r-reġistrazzjoni fid-dettall tal-partijiet kollha tal-qabdiet, kemm dawk miżmuma, kif ukoll dawk skartati. Sistema bbażata fuq l-osservazzjoni umana, b’nies li jaħdmu f'ħin reali abbord il-bastiment, tkun anqas effikaċi, tkun tiswa iżjed u tkun anqas affidabbli. Konsegwentement, l-użu ta' sistemi tas-CCTV f’dan il-waqt huwa prerekwiżit għas-suċċess ta’ skemi ta’ tnaqqis tal-iskartar tal-ħut bħas-sajd iddokumentat bis-sħiħ. Fl-użu tat-tali sistema, għandhom jiġu rrispettati r-rekwiżiti tad-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ dejta personali u dwar il-moviment liberu ta' dik id-dejta[3]. (9) Sabiex ikun żgurat li l-provi tas-sajd iddokumentat bis-sħiħ ikunu jistgħu jevalwaw b’mod effettiv il-potenzjal tas-sistemi ta’ qbid skont il-kwota li jikkontrollaw b’mod assolut il-mortalità mis-sajd tal-istokkijiet ikkonċernati, jeħtieġ li l-ħut kollu li jinqabad f'dawk il-provi, inkluż dak taħt id-daqs minimu tal-ħatt l-art, jingħadd u jitnaqqas mill-allokazzjoni totali assenjata lill-bastiment parteċipanti, u li l-operazzjonijiet tas-sajd jieqfu meta dik l-allokazzjoni totali tkun intużat kollha minn dak il-bastiment. Jeħtieġ ukoll li jiġu evitati t-trasferimenti tal-allokazzjonijiet bejn il-bastimenti li jkunu qed jipparteċipaw fil-provi tas-sajd iddokumentat bis-sħiħ u dawk li ma jkunux qed jipparteċipaw fihom. (10) It-TACs għandhom jiġu stabbiliti abbażi tal-parir xjentifiku disponibbli, filwaqt li jitqiesu l-aspetti bijoloġiċi u soċjoekonomiċi u filwaqt li jiġi żgurat trattament ġust bejn is-setturi tas-sajd, kif ukoll fid-dawl tal-opinjonijiet espressi matul il-konsultazzjoni mal-partijiet interessati, b’mod partikolari fil-laqgħat tal-Kunsilli Konsultattivi Reġjonali kkonċernati. (11) Għall-istokkijiet suġġetti għal pjanijiet speċifiċi multiannwali, it-TACs għandhom ikunu stabbiliti skont ir-regoli stipulati f'dawk il-pjanijiet. Konsegwentement, it-TACs għall-istokkijiet tal-lingwata fil-Baħar tat-Tramuntana, tal-barbun tat-tbajja’ fil-Baħar tat-Tramuntana, tal-merluzz fil-Baħar tat-Tramuntana, fi Skagerrak u fil-Kanal tal-Lvant, u tat-tonn fl-Atlantiku tal-Lvant u fil-Mediterran għandhom jiġu stabbiliti skont ir-regoli stipulati fir-Regolament tal-Kunsill (KE) Nru 676/2007 tal-11 ta’ Ġunju 2007 li jistabbilixxi pjan pluriennali għas-sajd li jisfrutta l-ħażniet tal-barbun tat-tbajja’ u tal-lingwata fil-Baħar tat-Tramuntana[4] ir-Regolment tal-Kunsill (KE) Nru 1342/2008 tat-18 ta’ Diċembru 2008 li jistabbilixxi pjan għal perijodu fit-tul għall-istokkijiet tal-merluzz u għas-sajd li jisfrutta dawk l-istokkijiet[5] (il-“Pjan tal-Merluzz"); u r-Regolament tal-Kunsill (KE) Nru 302/2009 tas-6 ta’ April 2009 li jistabbilixxi pjan multiannwali għall-irkupru tat-tonn fil-Lvant tal-Atlantiku u fil-Mediterran[6]. (12) Għal stokkijiet li għalihom m'hemmx biżżejjed dejta jew li d-dejta li hemm dwarhom mhijiex affidabbli sabiex jiġu pprovduti stimi tad-daqs tal-istokk, il-miżuri ta’ ġestjoni u l-livelli tat-TAC għandhom isegwu l-approċċ ta’ prekawzjoni għall-ġestjoni tas-sajd kif iddefinit fil-punt (i) tal-Artikolu 3 tar-Regolament tal-Kunsill (KE) Nru 2371/2002. (13) Skont l-Artikolu 2 tar-Regolament tal-Kunsill (KE) Nru 847/96 tas-6 ta' Mejju 1996 li jintroduċi kundizzjonijiet addizzjonali għal tmexxija minn sena għal sena tat-TAC u l-kwoti[7], għandhom jiġu identifikati l-istokkijiet li huma suġġetti għad-diversi miżuri msemmija fih. (14) Għal ċerti speċijiet, bħal ċerti speċijiet ta' klieb il-baħar, anke attività limitata tas-sajd tista' twassal għal riskju serju għall-konservazzjoni tagħhom. Għalhekk, l-opportunitajiet tas-sajd għal speċijiet bħal dawn għandhom ikunu ristretti bis-sħiħ permezz ta' projbizzjoni ġenerali tas-sajd għal dawk l-ispeċijiet. (15) Skont il-pariri tal-Kunsill Internazzjonali għall-Esplorazzjoni tal-Baħar (ICES), huwa xieraq li tinżamm u tiġi riveduta sistema għall-ġestjoni taċ-ċiċċirell fl-ilmijiet tal-UE tad-diviżjonijiet IIa u IIIa tal-ICES u tas-subżona IV tal-ICES. (16) Jeħtieġ li jiġu stabbiliti l-limiti massimi tal-isforz tas-sajd għall-2013 skont l-Artikoli 11 u 12 tar-Regolament (KE) Nru 1342/2008, l-Artikolu 9 tar-Regolament tal-Kunsill (KE) Nru 676/2007 u l-Artikoli 5 u 9 tar-Regolament (KE) Nru 302/2009, filwaqt li jitqies ir-Regolament tal-Kunsill (KE) Nru 754/2009 tas-27 ta' Lulju 2009 li jeskludi ċerti gruppi ta' bastimenti mir-reġim tal-isforz tas-sajd stabbilit fil-Kapitolu III tar-Regolament (KE) Nru 1342/2008[8]. (17) F'konformità mal-proċeduri previsti fil-ftehimiet jew protokolli dwar relazzjonijiet tas-sajd man-Norveġja[9], il-Gżejjer Faeroe[10], il-Groenlandja[11] u l-Islanda[12], l-Unjoni wettqet konsultazzjonijiet dwar id-drittijiet tas-sajd ma' dawn l-imsieħba. [Għandu jiddaħħal sommarju tal-konsultazzjonijiet wara li jkunu saru fi tmiem l-2012] (18) L-Unjoni hija parti kontraenti għal diversi organizzazzjonijiet tas-sajd u tipparteċipa f'organizzazzjonijiet oħrajn bħala parti kooperattiva mhux kontraenti. Barra minn hekk, permezz tal-Att tal-Adeżjoni tal-2003, ftehimiet tas-sajd li kienu konklużi qabel mir-Repubblika tal-Polonja, bħall-Konvenzjoni dwar il-Konservazzjoni u l-Ġestjoni ta' riżorsi tal-Pollakkju fil-Baħar Bering ċentrali, huma, sa mid-data tal-adeżjoni tal-Polonja, immaniġġjati mill-Unjoni. Dawk l-organizzazzjonijiet tas-sajd irrakkomandaw l-introduzzjoni ta' għadd ta' miżuri għall-2013, inklużi opportunitajiet tas-sajd għall-bastimenti tal-UE. Dawk l-opportunitajiet tas-sajd għandhom jiġu implimentati fil-liġi tal-Unjoni. (19) L-Organizzazzjonijiet Reġjonali tal-Ġestjoni tas-Sajd jistgħu jippermettu t-trasferiment u l-iskambji ta’ kwoti bejn il-Partijiet Kontraenti. Biex tiffaċilita tali trasferimenti u skambji ta’ kwoti bejn l-Unjoni u Partijiet Kontraenti oħrajn il-Kummissjoni għandha tkun tista’ tapprova t-trasferiment u l-iskambji ta’ kwoti bejn l-Unjoni u Partijiet Kontraenti oħrajn fuq notifika mill-Istati Membri. L-Istati Membri għandhom ikunu awtorizzati biex jiddiskutu ma' Partijiet Kontraenti oħrajn dwar trasferimenti u skambji ta' kwoti u, kif xieraq, jistabbilixxu l-punti ġenerali possibbli tat-trasferiment ta’ kwoti maħsuba. Wara l-approvazzjoni, il-Kummissjoni għandha tinnotifika lill-organizzazzjoni kkonċernata dwar it-trasferiment u tadotta l-opportunitajiet tas-sajd li jirriżultaw permezz ta’ atti ta’ implimentazzjoni. Trasferiment bħal dan ma' għandux jaffettwa d-distribuzzjoni eżistenti ta' opportunitajiet tas-sajd fost l-Istati Membri skont l-istabbiltà relattiva. (20) Matul l-34 Laqgħa Annwali tagħha fl-2012, l-Organizzazzjoni tas-Sajd fl-Atlantiku tal-Majjistral (NAFO) adottat għadd ta’ opportunitajiet tas-sajd għall-2013 ta’ ċerti stokkijiet fis-Subżoni 1-4 taż-Żona tal-Konvenzjoni tan-NAFO. F’dak il-kuntest, in-NAFO adottat proċedura għal żieda fit-TAC għall-marlozz abjad fis-Subdiviżjoni 3NO tan-NAFO ffissata għall-2013, jekk jiġu ssodisfati ċerti kundizzjonijiet relatati mas-sitwazzjoni tal-istokk. Parti Kontraenti tan-NAFO tista’ tinnotifika lis-Segretarju Eżekuttiv tan-NAFO li ġew osservati qabdiet ogħla min-normal għal kull unità tal-isforz għall-istokk tal-marlozz abjad fis-Subdiviżjoni 3NO tan-NAFO. Jekk fis-sena 2013 tiġi kkonfermata żieda fit-TAC min-NAFO, din għandha tiġi implimentata fil-liġi tal-Unjoni. Għalhekk, il-Kummissjoni għandha tingħata s-setgħa li tadotta att ta’ implimentazzjoni biex taġġusta l-opportunitajiet tas-sajd addizzjonali li jirriżultaw minn dan għall-Unjoni. (21) Matul it-83 Laqgħa Annwali fl-2012, il-Kummissjoni Inter-Amerikana għat-Tonn Tropikali (IATTC) adottat miżuri ta’ konservazzjoni għat-tonna safra, it-tonn għajnu kbira u l-palamit. L-IATTC adottat ukoll riżoluzzjoni dwar il-konservazzjoni ta' klieb il-baħar tat-tip oceanic whitetip. Dawk il-miżuri għandhom jiġu implimentati fil-liġi tal-Unjoni. (22) Matul il-Laqgħa Annwali fl-2012, il-Kummissjoni Internazzjonali għall-Konservazzjoni tat-Tonn tal-Atlantiku, (ICCAT) adottat [għandu jiddaħħal is-sommarju tal-miżuri adottati wara li ssir il-laqgħa annwali f’Novembru 2012]. Dawk il-miżuri għandhom jiġu implimentati fil-liġi tal-Unjoni. (23) Matul il-Laqgħa Annwali tagħha tal-2012, il-Kummissjoni għat-Tonn tal-Oċean Indjan (IOTC) ma biddlitx il-miżuri tagħha fir-rigward tal-opportunitajiet tas-sajd kif inhuma implimentati bħalissa fil-liġi tal-Unjoni. Il-miżuri attwalment applikabbli adottati mill-IOTC għandhom jiġu implimentati fil-liġi tal-Unjoni. (24) L-ewwel Laqgħa Annwali tal-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (SPRFMO) se ssir mit-28 ta’ Jannar sal-1 ta' Frar 2013. Sakemm issir din il-Laqgħa Annwali, huwa xieraq li jibqgħu fis-seħħ il-miżuri interim attwali, kif implimentat mir-Regolament (UE) Nru 44/2012. (25) Matul il-Laqgħa Annwali tagħha fl-2012, l-Organizzazzjoni tas-Sajd tal-Atlantiku tax-Xlokk (SEAFO) [għandu jiddaħħal sommarju tal-miżuri wara li ssir l-laqgħa annwali f'Ottubru 2012]. Dawk il-miżuri għandhom jiġu implimentati fil-liġi tal-Unjoni. (26) Fid-dawl tal-pariri xjentifiċi l-aktar reċenti mill-ICES u skont l-impenji internazzjonali fil-kuntest tal-Konvenzjoni tas-Sajd tal-Atlantiku tal-Grigal (NEAFC), huwa meħtieġ li l-isforz tas-sajd għal ċerti tipi ta' speċijiet tal-baħar fond ikun limitat. (27) Id-9 Laqgħa Annwali tal-Kummissjoni għas-Sajd fil-Paċifiku tal-Punent u l-Paċifiku Ċentrali (WCPFC) fl-2012 [għandu jiddaħħal sommarju tal-miżuri wara li ssir il-laqgħa annwali f'Diċembru 2012]. Dawk il-miżuri għandhom jiġu implimentati fil-liġi tal-Unjoni. (28) Fil-Laqgħa Annwali fl-2012, il-Partijiet għall-Konvenzjoni dwar il-Konservazzjoni u l-Ġestjoni ta' riżorsi tal-Pollakkju fil-Baħar Bering ċentrali ma mmodifikawx il-miżuri tagħha fir-rigward ta' opportunitajiet tas-sajd. Dawk il-miżuri għandhom jiġu implimentati fil-liġi tal-Unjoni. (29) Matul il-Laqgħa Annwali fl-2012, il-Partijiet għall-Kummissjoni għall-Konservazzjoni tar-Riżorsi Marittimi Ħajjin tal-Antartiku (CCAMLR) adottat [għandu jiddaħħal is-sommarju tal-miżuri adottati wara li ssir il-laqgħa annwali f’Ottubru-Novembru 2012]. Dawk il-miżuri għandhom jiġu implimentati fil-liġi tal-Unjoni. (30) Ċerti miżuri internazzjonali li joħolqu jew jirrestrinġu l-opportunitajiet tas-sajd għall-Unjoni jiġu adottati mill-RFMOs rilevanti fl-aħħar tas-sena u jsiru applikabbli qabel id-dħul fis-seħħ ta' dan ir-Regolament. Għalhekk, huwa meħtieġ li d-dispożizzjonijiet li jimplimentaw tali miżuri fil-liġi tal-Unjoni japplikaw b'mod retroattiv. B’mod partikolari, peress li l-istaġun tas-sajd fiż-Żona tal-Konvenzjoni tas-CCAMLR (Kummissjoni għall-Konservazzjoni tar-Riżorsi Marittimi Ħajjin tal-Antartiku) huwa mill-1 ta’ Diċembru sat-30 ta’ Novembru, u għalhekk ċerti opportunitajiet tas-sajd jew projbizzjonijiet fiż-Żona tal-Konvenzjoni tas-CCAMLR huma stipulati għal perjodu li jibda mill-1 ta’ Diċembru 2011, huwa xieraq li d-dispożizzjonijiet rilevanti ta' dan ir-Regolament japplikaw minn dik id-data. Tali applikazzjoni retroattiva se tkun mingħajr preġudizzju għall-prinċipju tal-aspettattivi leġittimi peress li l-membri tas-CCAMLR huma pprojbiti milli jistadu fiż-żona tal-KonvenzjoniCCAMLR mingħajr awtorizzazzjoni. (31) L-użu tal-opportunitajiet tas-sajd disponibbli għall-bastimenti tal-UE stabbiliti f’dan ir-Regolament huwa suġġett għar-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd[13], u b’mod partikolari għall-Artikolu 33 u l-Artikolu 34 tiegħu dwar ir-reġistrazzjoni tal-qabdiet u tal-isforz tas-sajd u n-notifika tad-dejta dwar l-eżawriment tal-opportunitajiet tas-sajd. Għalhekk, jeħtieġ li jiġu speċifikati l-kodiċijiet li l-Istati Membri għandhom jużaw meta jibagħtu d-dejta lill-Kummissjoni dwar il-ħatt l-art tal-istokkijiet li huma suġġetti għal dan ir-Regolament. (32) Sabiex tiġi evitata l-interruzzjoni tal-attivitajiet tas-sajd u biex jiġi żgurat l-għajxien tas-sajjieda tal-Unjoni, dan ir-Regolament għandu japplika mill-1 ta' Jannar 2013, ħlief għad-dispożizzjonijiet dwar il-limiti tal-isforz, li għandhom japplikaw mill-1 ta' Frar 2013, u dispożizzjonijiet speċifiċi f’reġjuni partikolari, li għandu jkollhom data speċifika ta' applikazzjoni kif indikat fil-premessa 28. Għal raġunijiet ta' urġenza, dan ir-Regolament għandu jidħol fis-seħħ immedjatament wara l-pubblikazzjoni tiegħu. (33) L-opportunitajiet tas-sajd għandhom jintużaw f'konformità sħiħa mal-leġiżlazzjoni applikabbli tal-Unjoni. ADOTTA DAN IR-REGOLAMENT: TITOLU I SUĠĠETT, KAMP TA’ APPLIKAZZJONI U DEFINIZZJONIJIET Artikolu 1 Suġġett 1. Dan ir-Regolament jiffissa l-opportunitajiet tas-sajd disponibbli fl-ilmijiet tal-UE u, għall-bastimenti tal-UE, f’ċerti ilmijiet mhux tal-UE għal ċerti stokkijiet tal-ħut li huma suġġetti għal negozjati jew ftehimiet internazzjonali. 2. L-opportunitajiet tas-sajd imsemmija fil-paragrafu 1 għandhom jinkludu: (a) il-limiti tal-qbid għas-sena 2013 u, fejn speċifikat f'dan ir-Regolament, għas-sena 2014; (b) il-limiti tal-isforz tas-sajd għall-perjodu mill-1 ta' Frar 2013 sal-31 ta' Jannar 2014; (c) l-opportunitajiet tas-sajd għall-perjodu mill-1 ta’ Diċembru 2012 sat-30 ta’ Novembru 2013 għal ċerti stokkijiet fiż-Żona tal-Konvenzjoni tas-CCAMLR; kif ukoll (d) l-opportunitajiet tas-sajd għall-perjodi stipulati fl-Artikolu 28 għal ċerti stokkijiet fiż-Żona tal-Konvenzjoni tal-IATTC għas-sena 2013 u, fejn speċifikat f'dan ir-Regolament, għas-sena 2014. Artikolu 2 Kamp ta' applikazzjoni Dan ir-Regolament għandu japplika għal: (a) il-bastimenti tal-UE; kif ukoll (b) il-bastimenti ta' pajjiżi terzi fl-ilmijiet tal-UE. Artikolu 3 Definizzjonijiet Għall-fini ta’ dan ir-Regolament, għandhom japplikaw id-definizzjonijiet li ġejjin: (a) "bastiment tal-UE" tfisser bastiment tas-sajd li jtajjar il-bandiera ta' Stat Membru u li jkun irreġistrat fl-Unjoni; (b) "bastiment ta' pajjiż terz" tfisser bastiment tas-sajd li jtajjar il-bandiera ta' pajjiż terz u li huwa rreġistrat fih; (c) "ilmijiet tal-UE" tfisser l-ilmijiet li jaqgħu taħt is-sovranità jew il-ġuriżdizzjoni tal-Istati Membri, ħlief għall-ilmijiet li jmissu mal-pajjiżi u t-territorji extra-Ewropej elenkati fl-Anness II tat-Trattat; (d) "qabda totali permissibbli" (TAC) tfisser il-kwantità li tista’ tinqabad u tinħatt l-art minn kull stokk tal-ħut kull sena; (e) "kwota" tfisser proporzjon mit-TAC allokata lill-Unjoni, lil Stat Membru jew lil pajjiż terz; (f) "ilmijiet internazzjonali" tfisser ilmijiet li ma jaqgħu taħt is-sovranità jew il-ġuriżdizzjoni ta’ ebda Stat; (g) "daqs tal-malja" tfisser id-daqs tal-malja tax-xbieki tas-sajd kif stabbilit skont ir-Regolament (KE) Nru 517/2008[14]; Artikolu 4 Żoni tas-sajd Għall-finijiet ta' dan ir-Regolament, għandhom japplikaw id-definizzjonijiet taż-żoni li ġejjin: (a) iż-żoni tal-ICES (il-Kunsill Internazzjonali għall-Esplorazzjoni tal-Baħar) huma ż-żoni ġeografiċi speċifikati fl-Anness III tar-Regolament (KE) Nru 218/2009[15]; (b) "Skagerrak" tfisser iż-żona ġeografika kkonfinata fil-Punent minn linja miġbuda mill-fanal ta' Hanstholm għall-fanal ta' Lindesnes u fin-Nofsinhar minn linja miġbuda mill-fanal ta' Skagen għall-fanal ta' Tistlarna u minn dan il-punt għall-eqreb punt tal-kosta Svediża; (c) "Kattegat" tfisser iż-żona ġeografika kkonfinata fit-Tramuntana minn linja miġbuda mill-fanal ta' Skagen għall-fanal ta' Tistlarna u minn dak il-punt għall-eqreb punt tal-kosta Svediża u fin-Nofsinhar minn linja miġbuda minn Hasenøre għal Gnibens Spids, minn Korshage għal Spodsbjerg u minn Gilbjerg Hoved għal Kullen; (d) iż-żoni tas-CECAF (il-Kumitat tas-Sajd għall-Atlantiku Ċentrali tal-Lvant) huma ż-żoni ġeografiċi speċifikati fl-Anness II tar-Regolament (KE) Nru 216/2009[16]; (e) iż-żoni tan-NAFO (Organizzazzjoni tas-Sajd fl-Atlantiku tal-Majjistral) huma ż-żoni ġeografiċi speċifikati fl-Anness III tar-Regolament (KE) Nru 217/2009[17]; (f) "żona tal-Konvenzjoni tas-SEAFO (l-Organizzazzjoni tas-Sajd tal-Atlantiku tax-Xlokk)" hija ż-żona ġeografika definita fil-Konvenzjoni tal-Ħarsien u l-Amministrazzjoni ta' Riżorsi tas-Sajd fix-Xlokk tal-Oċean Atlantiku[18]; (g) "żona tal-Konvenzjoni tal-ICCAT (il-Kummissjoni Internazzjonali għall-Preservazzjoni tat-Tonn Atlantiku)" hija ż-żona ġeografika definita fil-Konvenzjoni Internazzjonali għall-Konservazzjoni tat-Tonn tal-Atlantiku[19]; (h) "żona tal-Konvenzjoni tas-CCAMLR (Kummissjoni għall-Konvenzjoni tar-Riżorsi Marittimi Ħajjin tal-Antartiku)" hija ż-żona ġeografika definita fil-punt (a) tal-Artikolu 2 tar-Regolament (KE) Nru 601/2004[20]; (i) "żona tal-Konvenzjoni tal-IATTC (il-Konvenzjoni Inter-Amerikana tat-Tonn Tropikali)" hija ż-żona ġeografika definita fil-Konvenzjoni għat-Tisħiħ tal-Kummissjoni Inter-Amerikana tat-Tonn Tropikali stabbilita mill-Konvenzjoni tal-1949 bejn l-Istati Uniti tal-Amerika u r-Repubblika tal-Kosta Rika[21]; (j) "żona tal-Konvenzjoni tal-IOTC (Kummissjoni għat-Tonn tal-Oċean Indjan)" hija ż-żona ġeografika definita fil-Ftehim għall-istabbiliment tal-Kummissjoni dwar it-Tonn tal-Oċean Indjan[22]; (k) "żona tal-Konvenzjoni tal-SPRFMO (Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku) tfisser iż-żona ta' ibħra miftuħa fin-Nofsinhar fi 10o N, fit-Tramuntana taż-żona tal-Konvenzjoni tas-CCAMLR, fil-Lvant taż-Żona tal-Konvenzjoni tas-SIOFA kif definita fil-Ftehim dwar is-Sajd fin-Nofsinhar tal-Oċean Indjan[23], u fil-Punent taż-żoni tal-ġuriżdizzjonijiet tas-sajd tal-Istati tal-Amerika t'Isfel; (l) "żona tal-Konvenzjoni tad-WCPFC (Kummissjoni għas-Sajd fil-Punent tal-Paċifiku u fil-Paċifiku Ċentrali)" hija ż-żona ġeografika definita fil-Konvenzjoni dwar il-Konservazzjoni u l-Immaniġġjar ta' Stokkijiet ta' Ħut Migratorju fl-Oċean Paċifiku Ċentrali u tal-Punent[24]; (m) "ibħra miftuħa tal-Baħar Bering" hija ż-żona ġeografika tal-ibħra miftuħa tal-Baħar Bering ‘il barra minn 200 mil nawtiku mil-linji bażi li minnhom jitkejjel il-wisa” tal-baħar territorjali tal-Istati kostali tal-Baħar Bering. TITOLU II OPPORTUNITAJIET TAS-SAJD GĦALL-BASTIMENTI TAL-UE Kapitolu I Dispożizzjonijiet ġenerali Artikolu 5 TACs u allokazzjonijiet 1. It-TACs għall-bastimenti tal-UE fl-ilmijiet tal-UE jew f’ċerti ilmijiet li mhumiex tal-UE u l-allokazzjoni ta’ TACs bħal dawn fost l-Istati Membri, u l-kundizzjonijiet marbutin b’mod funzjonali magħhom, fejn hu xieraq, huma stabbiliti fl-Anness I. 2. Il-bastimenti tal-Unjoni huma awtorizzati li jwettqu qabdiet, skont it-TACs stabbiliti fl-Anness I, f'ilmijiet li jaqgħu taħt il-ġuriżdizzjoni tas-sajd tal-Gżejjer Faeroe, il-Groenlandja, l-Islanda u n-Norveġja, u ż-żona tas-sajd madwar Jan Mayen, suġġetti għall-kundizzjonijiet stipulati fl-Artikolu 14 ta’ dan ir-Regolament u l-Anness III tiegħu u fir-Regolament tal-Kunsill (KE) Nru 1006/2008[25] u d-dispożizzjonijiet ta' implimentazzjoni tiegħu. 3. Il-Kummissjoni għandha tirrevedi l-kwoti għall-capelin disponibbli għall-Unjoni fl-ilmijiet tal-Groenlandja fis-subżoni V u XIV tal-ICES abbażi tat-TAC u l-allokazzjoni tagħha lill-Unjoni stabbilita mill-Groenlandja skont il-Ftehim ta’ Sħubija dwar is-Sajd bejn il-Komunità Ewropea minn naħa waħda, u l-Gvern tad-Danimarka u l-Gvern Awtonomu tal-Groenlandja, min-naħa l-oħra, u l-Protokoll għalih. 4. Fid-dawl tal-informazzjoni xjentifika miġbura waqt l-ewwel nofs tal-2013, it-TACs, il-kwoti u l-kundizzjonijiet speċjali stipulati fl-Anness I għall-istokkijiet li ġejjin jistgħu jiġu rriveduti mill-Kummissjoni permezz ta’ atti ta’ implimentazzjoni adottati skont il-proċedura msemmija fl-Artikolu 39(2): (a) l-istokk taċ-ċiċċirell u l-qabdiet inċidentali assoċjati fl-ilmijiet tal-UE fid-diviżjonijiet IIa u IIIa tal-ICES u fis-subżona IV tal-ICES skont l-Anness IIB ta’ dan ir-Regolament; (b) l-istokk tan-Norway pout u l-qabdiet inċidentali assoċjati fis-subżona IIIa tal-ICES u fl-ilmijiet tal-UE tad-diviżjoni IIa tal-ICES u s-subżona IV tal-ICES; kif ukoll (c) l-istokk tal-laċċa kaħla u l-qabdiet inċidentali assoċjati fl-ilmijiet tal-UE tad-diviżjoni IIa tal-ICES u s-subżona IV tal-ICES. 5. F’każ ta’ raġunijiet imperattivi ta’ urġenza ġġustifikati b’mod xieraq li jirrelataw mal-obbligu tal-Unjoni li tissodisfa l-obbligi internazzjonali tagħha, il-Kummissjoni għandha tirrevedi t-TACs stipulati fl-Anness I għall-istokkijiet imsemmija fil-paragrafu 4 ta' dan l-Artikolu permezz ta’ atti ta’ implimentazzjoni li jiġu applikati b’mod immedjat skont il-proċedura msemmija fl-Artikolu 39(3). Dawk l-atti għandhom jibqgħu fis-seħħ għall-perjodu ta’ applikazzjoni ta’ dan ir-Regolament, u f’kull każ mhux aktar tard mill-31 ta’ Diċembru 2013. Artikolu 6 Allokazzjoni addizzjonali għall-bastimenti li jkunu qed jipparteċipaw fi provi tas-sajd iddokumentat bis-sħiħ 1. Għal ċerti stokkijiet, Stat Membru jista' jagħti allokazzjoni addizzjonali lill-bastimenti li jtajru l-bandiera tiegħu li jkunu qed jipparteċipaw fi provi tas-sajd iddokumentat bis-sħiħ. Dawn l-istokkijiet huma identifikati fl-Anness I. 2. L-allokazzjoni addizzjonali li Stat Membru jista' jagħti lill-bastimenti li jtajru l-bandiera tiegħu għal stokk partikolari ma għandhiex taqbeż il-limitu ġenerali stipulat fl-Anness I bħala persentaġġ tal-kwota allokata lil dak l-Istat Membru. 3. L-allokazzjoni addizzjonali mogħtija lil bastiment għandha tkun konformi mal-kundizzjonijiet li ġejjin: (a) il-bastiment għandu jagħmel użu minn kameras tat-televiżjoni b’ċirkwit magħluq (CCTV) assoċjati ma’ sistema ta’ sensers (minn hawn ’il quddiem imsejħa flimkien bħala s-"sistema tas-CCTV") biex jirreġistra l-attivitajiet kollha tas-sajd u tal-ipproċessar abbord; (b) l-allokazzjoni addizzjonali mogħtija lil bastiment individwali li jipparteċipa fi provi tas-sajd iddokumentat bis-sħiħ ma għandhiex taqbeż il-limiti li ġejjin: (1) 75 % tal-ammont ta’ ħut skartat tal-istokk, kif stmat mill-Istat Membru rilevanti, prodott mit-tip ta' bastiment li għalih jappartjeni l-bastiment individwali li jkun ingħata l-allokazzjoni addizzjonali; (2) 30 % tal-allokazzjoni individwali tal-bastiment qabel ma beda jipparteċipa fil-provi; (c) il-qabdiet kollha tal-istokk suġġett għall-allokazzjoni addizzjonali mill-bastiment, inkluż il-ħut li jkun iżgħar mid-daqs minimu tal-ħatt l-art kif iddefinit fl-Anness XII tar-Regolament (KE) Nru 850/98, għandhom jingħaddu u jitnaqqsu mill-allokazzjoni individwali tal-bastiment, kif tirriżulta minn kwalunkwe allokazzjoni addizzjonali mogħtija skont dan l-Artikolu; (d) hekk kif bastiment ikun uża l-allokazzjoni individwali kollha għal kwalunkwe stokk, dak il-bastiment irid iwaqqaf l-attivitajiet kollha tas-sajd fiż-żona tat-TAC rilevanti; (e) għall-istokkijiet li għalihom jista’ jintuża dan l-Artikolu, l-ebda trasferiment tal-allokazzjoni individwali jew ta’ kwalunkwe parti minnha ma għandu jkun permess bejn il-bastimenti li jkunu qed jipparteċipaw fi provi tas-sajd iddokumentat bis-sħiħ u bastimenti li ma jkunux qed jipparteċipaw f'dawk il-provi. 4. Minkejja l-punt (1) tal-paragrafu 3(b), Stat Membru jista’, b’mod eċċezzjonali, jagħti allokazzjoni addizzjonali lil bastiment li jtajjar il-bandiera tiegħu ta’ aktar minn 75 % tal-istima tal-ħut skartat tal-istokk prodott mit-tip ta' bastiment li għalih jappartjeni l-bastiment individwali li jkun ingħata l-allokazzjoni addizzjonali, sakemm: (a) ir-rata tal-iskartar tal-istokk, kif stmata għat-tip ta’ bastiment rilevanti, tkun ta’ inqas minn 10 %; (b) l-inklużjoni ta’ dak it-tip ta' bastiment tkun importanti biex jiġi evalwat il-potenzjal tas-sistema tas-CCTV għall-finijiet ta' kontroll; (c) ma jinqabiżx limitu totali ta’ 75 % tal-istima tal-iskartar tal-istokk prodott mill-bastimenti kollha li jkunu qed jipparteċipaw fil-provi. 5. Sal-punt li r-reġistrazzjonijiet miksuba skont il-paragrafu 3(a) jinvolvu l-ipproċessar ta’ dejta personali skont it-tifsira tad-Direttiva 95/46/KE, dik id-Direttiva għandha tapplika għall-ipproċessar ta' dejta bħal din. 6. Fejn Stat Membru jinnota li bastiment li jkun qed jipparteċipa fi provi tas-sajd iddokumentat bis-sħiħ jonqos milli jikkonforma mal-kundizzjonijiet stabbiliti fil-paragrafu 3, huwa għandu jirtira minnufih l-allokazzjoni addizzjonali mogħtija lil dak il-bastiment u jeskludih milli jipparteċipa f'dawk il-provi għall-bqija tal-2013. 7. Qabel ma tingħata l-allokazzjoni addizzjonali msemmija fil-paragrafi 1 sa 6, Stat Membru għandu jippreżenta l-informazzjoni li ġejja lill-Kummissjoni: (a) il-lista tal-bastimenti li jtajru l-bandiera tiegħu li jkunu qed jipparteċipaw fi provi tas-sajd iddokumentat bis-sħiħ; (b) l-ispeċifikazzjonijiet tat-tagħmir għall-monitoraġġ elettroniku mill-bogħod installat abbord dawk il-bastimenti; (c) il-kapaċità, it-tip u l-ispeċifikazzjoni tal-irkapti użati minn dawk il-bastimenti; (d) l-istimi tal-ħut skartat għal kull tip ta’ bastiment li jkun qed jipparteċipa fil-provi; (e) l-ammont ta' qabdiet tal-istokk suġġett għat-TAC rilevanti li l-bastimenti li jkunu qed jipparteċipaw fil-provi kellhom fl-2012. 8. Il-Kummissjoni tista’ titlob lil kwalunkwe Stat Membru li jagħmel użu minn dan l-Artikolu biex jippreżenta l-valutazzjoni tiegħu tal-ħut skartat prodott għal kull tip ta' bastiment lil korp xjentifiku konsultattiv għall-analiżi, sabiex tiġi mmonitorjata l-implimentazzjoni tar-rekwiżit stabbilit fil-punt (1) tal-paragrafu 3(b). Fin-nuqqas ta’ valutazzjoni li tikkonferma t-tali ħut skartat, l-Istat Membru kkonċernat għandu jieħu kull miżura xierqa biex jiżgura l-konformità ma' dak ir-rekwiżit u għandu jinforma lill-Kummissjoni b'dan. Artikolu 7 Kundizzjonijiet għall-ħatt l-art tal-qabdiet u tal-qabdiet inċidentali Il-ħut minn stokkijiet li għalihom huma stabbiliti t-TACs għandu jinżamm abbord jew jinħatt l-art biss jekk: (a) il-qabdiet ikunu saru minn bastimenti li jtajru l-bandiera ta' Stat Membru li għandu kwota għalihom u dik il-kwota ma tkunx ġiet eżawrita; jew (b) il-qabdiet jikkonsistu f’sehem minn kwota tal-UE li ma ġietx allokata permezz ta' kwota fost l-Istati Membri, u dik il-kwota tal-UE ma tkunx ġiet eżawrita. Artikolu 8 Limiti tal-isforz tas-sajd Mill-1 ta’ Frar 2013 sal-31 ta’ Jannar 2014, il-miżuri dwar l-isforz tas-sajd stipulati fl-Anness IIA għandhom japplikaw għall-ġestjoni ta’ ċerti stokkijiet tal-merluzz, il-barbun tat-tbajja' u l-lingwata fi: (a) Skagerrak; (b) dik il-parti tad-diviżjoni IIIa tal-ICES li mhix koperta minn Skagerrak u l-Kattegat; (c) is-subżona IV tal-ICES; (d) l-ilmijiet tal-UE tad-diviżjoni IIa tal-ICES; kif ukoll (e) id-diviżjoni VIId tal-ICES. Artikolu 9 Limiti tal-qbid u tal-isforz tas-sajd tal-baħar fond 1. L-Artikolu 3(1) tar-Regolament (KE) Nru 2347/2002[26] li jistabbilixxi r-rekwiżit li wieħed ikollu permess tas-sajd tal-baħar fond għandu japplika għall-ħalibatt tal-Groenlandja. Il-qbid, iż-żamma abbord, it-trażbord u l-ħatt l-art tal-ħalibatt tal-Groenlandja għandhom ikunu suġġetti għall-kundizzjonijiet imsemmija f'dak l-Artikolu. 2. L-Istati Membri għandhom jiżguraw li għall-2013 il-livelli tal-isforz tas-sajd, imkejla bħala jiem kilowatt barra mill-port, minn bastimenti detenturi ta' permessi tas-sajd imsemmija fl-Artikolu 3(1) tar-Regolament (KE) Nru 2347/2002 ma jaqbżux il-65 % tal-medja tal-isforz tas-sajd annwali magħmul mill-bastimenti tal-Istat Membru kkonċernat fl-2003 fi vjaġġi meta kien hemm il-permessi tas-sajd tal-baħar fond jew inqabdu speċijiet tal-baħar fond, kif elenkat fl-Annessi I u II ta’ dak ir-Regolament. Dan il-paragrafu għandu japplika biss għal vjaġġi tas-sajd li fihom inqabdu aktar minn 100 kg ta' speċijiet tal-baħar fond, minbarra l-arġentina (silus). Artikolu 10 Dispożizzjonijiet speċjali dwar l-allokazzjoni tal-opportunitajiet tas-sajd 1. L-allokazzjoni tal-opportunitajiet tas-sajd fost l-Istati Membri kif stipulat f’dan ir-Regolament għandha tkun bla preġudizzju għal: (a) l-iskambji magħmula skont l-Artikolu 20(5) tar-Regolament (KE) Nru 2371/2002; (b) ir-riallokazzjonijiet magħmula skont l-Artikolu 37 tar-Regolament (KE) Nru 1224/2009 jew skont l-Artikolu 10(4) tar-Regolament (KE) Nru 1006/2008; (c) il-ħatt l-art addizzjonali permess skont l-Artikolu 3 tar-Regolament (KE) Nru 847/96; (d) il-kwantitajiet miżmuma skont l-Artikolu 4 tar-Regolament (KE) Nru 847/96; (e) it-tnaqqis magħmul skont l-Artikoli 37, 105, 106 u 107 tar-Regolament (KE) Nru 1224/2009. 2. Għajr fejn speċifikat mod ieħor fl-Anness I ta’ dan ir-Regolament, l-Artikolu 3 tar-Regolament (KE) Nru 847/96 għandu japplika għall-istokkijiet li huma suġġetti għal TAC ta' prekawzjoni u l-Artikolu 3(2) u (3) u l-Artikolu 4 ta' dak ir-Regolament għandhom japplikaw għall-istokkijiet li huma suġġetti għal TAC analitika. Artikolu 11 Staġun magħluq għas-sajd 1. Għandu jkun ipprojbit li jsir sajd għal kwalunkwe speċi minn dawn li ġejjin fil-Porcupine Bank jew li kwalunkwe speċi minnhom tinżamm abbord f’din iż-żona matul il-perjodu mill-1 ta’ Mejju sal-31 ta’ Lulju 2013: it-tusk, il-linarda u l-ling. 2. Għall-finijiet ta’ dan l-Artikolu, il-Porcupine Bank għandu jinkludi ż-żona ġeografika kkonfinata mil-linji rombu li jgħaqqdu flimkien il-pożizzjonijiet li ġejjin b'mod sekwenzjali: Punt || Latitudni || Lonġitudni 1 || 52° 27' N || 12° 19' W 2 || 52° 40' N || 12° 30' W 3 || 52° 47' N || 12° 39,600' W 4 || 52° 47' N || 12° 56' W 5 || 52° 13,5' N || 13° 53,830' W 6 || 51° 22' N || 14° 24' W 7 || 51° 22' N || 14° 03' W 8 || 52° 10' N || 13° 25' W 9 || 52° 32' N || 13° 07,500' W 10 || 52° 43' N || 12° 55' W 11 || 52° 43' N || 12° 43' W 12 || 52° 38,800' N || 12° 37' W 13 || 52° 27' N || 12° 23' W 14 || 52° 27' N || 12° 19' W 3. B'deroga mill-paragrafu 1, it-tranżitu mill-Porcupine Bank filwaqt li jkunu qed jinġarru abbord l-ispeċijiet imsemmijin f'dak il-paragrafu għandu jkun permess skont l-Artikolu 50(3), (4) u (5) tar-Regolament (KE) Nru 1224/2009. Artikolu 12 Projbizzjonijiet 1. Il-bastimenti tal-UE għandhom ikunu pprojbiti milli jistadu għall-ispeċijiet li ġejjin, milli jżommuhom abbord, milli jittrażbordawhom jew milli jħottuhom l-art: (a) il-gabdoll (Cetorhinus maximus) u l-kelb il-baħar abjad (Carcharodon carcharias) fl-ilmijiet kollha; (b) il-pixxiplamtu (Lamna nasus) fl-ilmijiet kollha, minbarra fejn hu previst mod ieħor fl-Anness I, il-Parti B tar-Regolament (UE) Nru .../2013[27][28]; (c) l-ixkatlu komuni (Squatina squatina) fl-ilmijiet tal-UE; (d) ir-rebekkin skur (Diptrus batis) fl-ilmijiet tal-UE tad-diviżjoni IIa tal-ICES u tas-subżoni III, IV, VI, VII, VIII, IX u X tal-ICES; (e) l-undulate ray (Raja undulata) u l-ħamiema (Rostroraja alba) fl-ilmijiet tal-UE tas-subżoni VI, VII, VIII, IX u X tal-ICES; (f) il-guitarfish (Rhinobatidae) fl-ilmijiet tal-UE tas-subżoni I, II, III, IV, V, VI, VII, VIII, IX, X u XII tal-ICES. (g) ir-raja manta ġganta (Manta birostris) fl-ilmijiet kollha. 2. Meta jinqabdu b’mod aċċidentali, l-ispeċijiet imsemmija fil-paragrafu 1 ma għandhiex issirilhom ħsara. Huma għandhom jiġu rrilaxxati minnufih. Artikolu 13 Trażmissjoni tad-dejta Meta l-Istati Membri jippreżentaw dejta lill-Kummissjoni dwar il-ħatt l-art tal-kwantitajiet tal-istokkijiet li jkunu nqabdu skont l-Artikolu 33 u l-Artikolu 34 tar-Regolament (KE) Nru 1224/2009, huma għandhom jużaw il-kodiċijiet tal-istokkijiet mogħtija fl-Anness I ta’ dan ir-Regolament. Kapitolu II Awtorizzazzjonijiet tas-sajd f'ilmijiet ta' pajjiżi terzi Artikolu 14 Awtorizzazzjonijiet tas-sajd 1. L-għadd massimu ta' awtorizzazzjonijiet tas-sajd għall-bastimenti tal-UE li jistadu f'ilmijiet ta' pajjiż terz huma stipulat fl-Anness III. 2. Meta Stat Membru jittrasferixxi l-kwota tiegħu lil Stat Membru ieħor ("tpartit") fiż-żoni ta' sajd stipulati fl-Anness III, abbażi tal-Artikolu 20(5) tar-Regolament (KE) Nru 2371/2002, it-trasferiment għandu jinkludi trasferiment xieraq tal-awtorizzazzjonijiet tas-sajd u dan għandu jiġi nnotifikat lill-Kummissjoni. Madankollu, l-għadd totali ta' awtorizzazzjonijiet tas-sajd għal kull żona ta' sajd, kif stipulat fl-Anness III, ma għandux jinqabeż. Kapitolu III Opportunitajiet tas-sajd f'ilmijiet ta' organizzazzjonijiet reġjonali tal-ġestjoni tas-sajd Artikolu 15 Trasferimenti tal-kwota 1. Fejn ir-regoli tal-organizzazzjonijiet reġjonali għall-ġestjoni tas-sajd jipprovdu għat-trasferimenti u l-iskambji tal-kwoti, il-Kummissjoni tista' tapprova, hekk kif tiġi nnotifikata mill-Istati Membri, trasferimenti u skambji ta' kwoti ma' Partijiet Kontraenti oħra ta’ dawk l-organizzazzjonijiet. Wara l-approvazzjoni, il-Kummissjoni għandha tagħti notifika ta' dawk it-trasferimenti u l-iskambji tal-kwoti lis-Segretarjat tal-Organizzazzjoni skont ir-regoli tal-organizzazzjoni. 2. Qabel in-notifika msemmija fil-paragrafu 1, l-Istati Membri jistgħu jiddiskutu t-trasferimenti u l-iskambji tal-kwoti ma' Partijiet Kontraenti oħra u, kif xieraq, jistabbilixxu dettalji ġenerali tat-trasferimenti maħsuba tal-kwoti. 3. Wara l-approvazzjoni u n-notifika, il-Kummissjoni għandha temenda l-kwoti kkonċernati permezz ta’ atti ta’ implimentazzjoni skont il-proċedura msemmija fl-Artikolu 39(2). 4. L-allokazzjoni tal-opportunitajiet tas-sajd li jirriżultaw minn trasferimenti tal-kwoti bħal dawn ma' Partijiet Kontraenti oħra tal-organizzazzjonijiet reġjonali għall-ġestjoni tas-sajd ma taffettwax id-distribuzzjoni attwali tal-opportunitajiet tas-sajd fost l-Istati Membri skont l-istabbiltà relattiva. Taqsima 1 Żona tal-Konvenzjoni tal-ICCAT Artikolu 16 Limitazzjonijiet fuq il-kapaċità tas-sajd, tal-kultivazzjoni u tat-tismin tat-tonn 1. L-għadd ta’ dgħajjes tal-UE tas-sajd bil-lixka u tas-sajd bir-rixa awtorizzati sabiex jistadu attivament għat-tonn ta' bejn 8 kg/75 cm u 30 kg/115 cm fil-Lvant tal-Atlantiku għandu jkun limitat kif stipulat fil-punt 1 tal-Anness IV. 2. L-għadd ta' bastimenti tas-sajd kostali artiġjanali tal-UE awtorizzati sabiex jistadu attivament għat-tonn ta' bejn 8 kg/75 cm u 30 kg/115 cm fil-Mediterran għandu jkun limitat kif stipulat fil-punt 2 tal-Anness IV. 3. L-għadd ta’ bastimenti tal-UE li jistadu għat-tonn fil-Baħar Adrijatiku għall-finijiet ta’ kultivazzjoni, awtorizzati sabiex jistadu attivament għat-tonn ta' bejn 8 kg/75 cm u 30 kg/115 cm għandu jkun limitat kif stipulat fil-punt 3 tal-Anness IV. 4. L-għadd u l-kapaċità totali f'tunnellaġġ gross ta' bastimenti tas-sajd awtorizzati li jistadu għal, iżommu abbord, jittrażbordaw, jittrasportaw, jew iħottu l-art tonn fil-Lvant tal-Atlantiku u l-Mediterran għandhom ikunu limitati kif stipulat fil-punt 4 tal-Anness IV. 5. L-għadd ta' nases involuti fis-sajd għat-tonn fil-Lvant tal-Atlantiku u fil-Mediterran għandu jkun limitat kif stipulat fil-punt 5 tal-Anness IV. 6. Il-kapaċità tal-kultivazzjoni tat-tonn, il-kapaċità tat-tismin u l-kontribut massimu ta' tonn selvaġġ allokat għall-istabbilimenti tal-akkwakultura fil-Lvant tal-Atlantiku u l-Mediterran għandhom ikunu limitati kif stipulat fil-punt 6 tal-Anness IV. Artikolu 17 Kundizzjonijiet addizzjonali għall-kwota tat-tonn allokata fl-Anness ID Flimkien mal-perijodu ta’ projbizzjoni previst fl-Artikolu 7(2) tar-Regolament (KE) Nru 302/2009, is-sajd bil-purse seine għat-tonn għandu jkun ipprojbit fil-Lvant Atlantiku u fil-Mediterran mill-15 ta' April sal-15 ta' Mejju 2013. Artikolu 18 Sajd rikreattiv u sportiv L-Istati Membri għandhom jallokaw, mill-kwoti tagħhom allokati fl-Anness ID, kwota speċifika tat-tonn għas-sajd rikreattiv u sportiv. Artikolu 19 Klieb il-baħar 1. Għandu jkun ipprojbit iż-żamma abbord, it-trażbord jew il-ħatt l-art ta' kwalunkwe parti jew karkassa sħiħa ta' klieb il-baħar bigeye thresher (Alopias superciliosus) minn kwalunkwe attività tas-sajd. 2. Għandu jkun ipprojbit sajd dirett għal speċijiet ta' pixxivolpi tal-ġeneru Alopias. 3. Għandhom ikunu pprojbiti ż-żamma abbord, it-trażbord jew il-ħatt l-art ta' kwalunkwe parti jew karkassa sħiħa ta' kurazzi komuni tal-familja Sphyrnidae (ħlief għas-Sphyrna tiburo) b'assoċjazzjoni mal-attivitajiet tas-sajd fiż-Żona tal-Konvenzjoni tal-ICCAT. 4. Għandhom ikunu pprojbiti ż-żamma abbord, it-trażbord jew il-ħatt l-art ta' kwalunkwe parti jew karkassa sħiħa ta' klieb il-baħar oceanic whitetip (Carcharhinus longimanus) maqbuda f'kull attività ta' sajd. 5. Għandha tkun ipprojbita ż-żamma abbord ta' silky sharks (Carcharhinus falciformis) maqbuda f'kull attività ta' sajd. Taqsima 2 Żona tal-Konvenzjoni tas-CCAMLR Artikolu 20 Projbizzjonijiet u limitazzjonijiet tal-qbid 1. Is-sajd dirett għall-ispeċijiet imsemmija fil-Parti A tal-Anness V, għandu jkun ipprojbit fiż-żoni u matul il-perjodi stipulati hemmhekk. 2. Għas-sajd esploratorju, it-TACs u l-limiti tal-qbid inċidentali stipulati fil-Parti B tal-Anness V għandhom japplikaw fis-subżoni msemmija hemmhekk. Artikolu 21 Sajd esploratorju 1. Huma biss dawk l-Istati Membri li huma membri tal-Kummissjoni tas-CCAMLR li jistgħu jipparteċipaw f'sajd esploratorju bil-konzijiet għad-Dissostichus spp. fis-Subżoni 88.1 u 88.2 tal-FAO kif ukoll fid-Diviżjonijiet 58.4.1, 58.4.2 u 58.4.3a barra miż-żoni ta' ġurisdizzjoni nazzjonali fl-2013. Jekk tali Stat Membru jkollu l-intenzjoni li jipparteċipa f’sajd bħal dan, għandu jinnotifika lis-Segretarjat tas-CCAMLR skont l-Artikoli 7 u 7a tar-Regolament (KE) Nru 601/2004 u fi kwalunkwe każ mhux aktar tard mill-1 ta' Ġunju 2013. 2. Fir-rigward tas-Subżoni 88.1 u 88.2 tal-FAO kif ukoll tad-Diviżjonijiet 58.4.1, 58.4.2 u 58.4.3a, it-TACs u l-limiti tal-qbid inċidentali għal kull subżona u diviżjoni, u d-distribuzzjoni tagħhom f'Unitajiet ta' Riċerka fuq Skala Żgħira (SSRUs) fi ħdan kull waħda minnhom, għandhom ikunu kif stipulat fil-Parti B tal-Anness V. Is-sajd f’kull SSRU għandu jieqaf meta l-qabda rrappurtata tilħaq it-TAC speċifikata u dik l-SSRU għandha tingħalaq għas-sajd għall-bqija tal-istaġun. 3. Is-sajd għandu jseħħ fuq medda ġeografika u batimetrika kbira kemm jista' jkun sabiex tinkiseb l-informazzjoni meħtieġa biex jiġi determinat il-potenzjal tas-sajd u sabiex tiġi evitata l-konċentrazzjoni żejda tal-qbid u tal-isforz tas-sajd. Madankollu, is-sajd fis-Subżoni 88.1 u 88.2 tal-FAO kif ukoll fid-Diviżjonijiet 58.4.1, 58.4.2 u 58.4.3a għandu jkun ipprojbit f'fond ta' inqas minn 550 m. Artikolu 22 Sajd għall-krill matul l-istaġun tas-sajd 2013/2014 1. Dawk l-Istati Membri biss li huma Membri tal-Kummissjoni tas-CCAMLR jistgħu jistadu għall-krill (Euphausia superba) fiż-Żona tal-Konvenzjoni tas-CCAMLR matul l-istaġun tas-sajd 2013/2014. Jekk tali Stat Membru jkollu l-intenzjoni li jistad għall-krill fiż-Żona tal-Konvenzjoni tas-CCAMLR, huwa għandu jinnotifika lis-Segretarjat tas-CCAMLR skont l-Artikolu 5a tar-Regolament (KE) Nru 601/2004, u lill-Kummissjoni, u fi kwalunkwe każ mhux aktar tard mill-1 ta' Ġunju 2013: (a) bl-intenzjoni tiegħu li jistad għall-krill, bl-użu tal-format stipulat fil-Parti C tal-Anness V; (b) bl-għamla tal-konfigurazzjoni tax-xibka bl-użu tal-format stipulat fil-Parti D tal-Anness V. 2. In-notifika msemmija fil-paragrafu 1 ta' dan l-Artikolu għandha tinkludi l-informazzjoni prevista fl-Artikolu 3 tar-Regolament (KE) Nru 601/2004 għal kull bastiment li għandu jiġi awtorizzat mill-Istat Membru biex jipparteċipa fis-sajd għall-krill. 3. Stat Membru li għandu l-intenzjoni jistad għall-krill fiż-Żona tal-Konvenzjoni tas-CCAMLR għandu jinnotifika l-intenzjoni tiegħu li jagħmel dan fil-każ biss tal-bastimenti awtorizzati li fil-mument tan-notifika jtajru l-bandiera tagħhom jew dawk li jtajru l-bandiera ta' membru ieħor tas-CCAMLR li fiż-żmien meta jsir is-sajd mistennija li jkunu jtajru l-bandiera ta' dak l-Istat Membru. 4. L-Istati Membri għandhom ikunu intitolati li jawtorizzaw il-parteċipazzjoni f'sajd għall-krill minn bastimenti barra minn dawk innotifikati lis-Segretarjat tas-CCAMLR skont il-paragrafi 1, 2 u 3 ta' dan l-Artikolu, jekk bastiment awtorizzat ikun ma jkunx jista’ jipparteċipa minħabba raġunijiet operattivi leġittimi jew minħabba force majeure. F'ċirkostanzi bħal dawk l-Istati Membri kkonċernati għandhom jinfurmaw minnufih lis-Segretarjat tas-CCAMLR u lill-Kummissjoni, u jipprovdu: (a) dettalji sħaħ tal-bastiment(i) sostitut(i) maħsub(a), inkluża l-informazzjoni prevista fl-Artikolu 3 tar-Regolament (KE) Nru 601/2004; (b) rendikont komprensiv tar-raġunijiet li jiġġustifikaw is-sostituzzjoni u kwalunkwe evidenza jew referenzi rilevanti ta' appoġġ; 5. L-Istati Membri ma għandhomx jawtorizzaw bastimenti elenkati fi kwalunkwe waħda mil-Listi ta' Bastimenti ta’ Sajd illegali, mhux rappurtat u mhux regolat (IUU) tas-CCAMLR sabiex jipparteċipaw fis-sajd għall-krill. Taqsima 3 Żona tal-Konvenzjoni tal-IOTC Artikolu 23 Limitazzjoni tal-kapaċità tas-sajd ta' bastimenti li jistadu fiż-Żona tal-Konvenzjoni tal-IOTC 1. L-għadd massimu ta' bastimenti tas-sajd tal-UE li jistadu għat-tonn tropikali fiż-żona tal-Konvenzjoni tal-IOTC u l-kapaċità korrispondenti f'tunnellaġġ gross għandu jkun kif stipulat fil-punt 1 tal-Anness VI. 2. L-għadd massimu ta' bastimenti tal-UE li jistadu għall-pixxispad (Xiphias gladius) u l-alonga (Thunnus alalunga) fiż-żona tal-Konvenzjoni tal-IOTC, u l-kapaċità korrispondenti f'tunnellaġġ gross għandu jkun kif stipulat fil-punt 2 tal-Anness VI. 3. L-Istati Membri jistgħu jallokaw mill-ġdid bastimenti assenjati għal wieħed miż-żewġ attivitajiet ta’ sajd imsemmija fil-paragrafi 1 u 2 lill-attività tas-sajd l-oħra, bil-kundizzjoni li jkunu jistgħu juru lill-Kummissjoni li din l-bidla ma twassalx għal żieda fl-isforz tas-sajd fuq l-istokkijiet tal-ħut involuti. 4. L-Istati Membri għandhom jiżguraw li, meta jkun hemm trasferiment propost ta' kapaċità għall-flotta tagħhom, il-bastimenti li jkunu se jiġu trasferiti jkunu fuq ir-Reġistru ta' Bastimenti tal-IOTC jew fuq ir-reġistru ta' bastimenti ta' organizzazzjonijiet reġjonali oħra għas-sajd tat-tonn. Barra minn hekk, ma jista’ jiġi ttrasferit ebda bastiment li jinsab fuq il-lista ta' bastimenti involuti f'attivitajiet ta' sajd IUU (bastimenti IUU) ta' xi RFMO. 5. Sabiex titqies l-implimentazzjoni tal-pjanijiet ta' żvilupp ippreżentati lill-IOTC, l-Istati Membri ma jistgħux iżidu l-kapaċità tas-sajd tagħhom lil hinn mil-limiti msemmija fil-paragrafi 1 u 2 ħlief fil-limiti stipulati f'dawk il-pjanijiet. Artikolu 24 Klieb il-baħar 1. Iż-żamma abbord, it-trażbord jew il-ħatt l-art ta' kwalunkwe parti jew karkassa sħiħa ta' pixxivolpi tal-ispeċijiet kollha tal-familja Alopiidae fi kwalunkwe attività ta’ sajd għandhom ikunu pprojbiti. 2. Meta l-ispeċijiet imsemmija fil-paragrafu 1 jinqabdu b’mod aċċidentali, ma għandhiex issirilhom ħsara. Huma għandhom jiġu rrilaxxati minnufih. Taqsima 4 Żona tal-Konvenzjoni tal-SPRFMO Artikolu 25 Sajd għal ħut pelaġiku – limitazzjoni tal-kapaċità L-Istati Membri li b'mod attiv eżerċitaw attivitajiet tas-sajd għal ħut pelaġiku fiż-Żona tal-Konvenzjoni tal-SPRFMO fl-2007, 2008 jew l-2009 għandhom jillimitaw il-livell totali ta' tunnellaġġ gross ta' bastimenti li jtajru l-bandiera tagħhom li jistadu għall-istokkijiet pelaġiċi fl-2013 għal-livelli ta' total ta' 78 610 tunnellaġġ gross f'dik iż-żona b'mod li jiġi żgurat l-isfruttar sostenibbli tar-riżorsi pelaġiċi tas-sajd fin-Nofsinhar tal-Paċifiku. Artikolu 26 Sajdgħal ħut pelaġiku – TACs 1. Huma biss dawk l-Istati Membri li eżerċitaw b'mod attiv attivitajiet tas-sajd għal ħut pelaġiku fiż-Żona tal-Konvenzjoni tal-SPRFMO fl-2007, 2008 jew 2009, kif speċifikat fl-Artikolu 25, li jistgħu jistadu għal stokkijiet pelaġiċi f'dik iż-żona skont it-TACs stipulati fl-Anness IJ. 2. L-Istati Membri għandhom fuq bażi ta' kull xahar jinnotifikaw lill-Kummissjoni bl-ismijiet u l-karatteristiċi, inkluż it-tunnellaġġ gross, tal-bastimenti li jtajru l-bandiera tagħhom impenjati fis-sajd imsemmi f'dan l-Artikolu. 3. Għall-fini tal-monitoraġġ tas-sajd imsemmi f'dan l-Artikolu, l-Istati Membri għandhom jibagħtu lill-Kummissjoni, sabiex jikkomunikawhom lis-Segretarjat Interim tal-SPRFMO, rekords tas-sistema ta' monitoraġġ tal-bastimenti (VMS), rapporti ta' kull xahar dwar il-qbid u, fejn disponibbli, id-daħliet fil-portijiet mhux aktar tard mill-ħmistax-il jum tax-xahar ta' wara. Artikolu 27 Sajd tal-qiegħ L-Istati Membri b’rekords fil-passat ta' sforz jew qbid f’attivitajiet tas-sajd tal-qiegħ fiż-Żona tal-Konvenzjoni tal-SPRFMO matul il-perjodu mill-1 ta’ Jannar 2002 sal-31 ta’ Diċembru 2006 għandhom jillimitaw l-isforz jew il-qbid tagħhom: (a) għal-livell medju ta’ parametri tal-qbid jew tal-isforz matul dak il-perjodu; kif ukoll (b) għal dawk il-partijiet biss taż-Żona tal-Konvenzjoni tal-SPRFMO fejn seħħew attivitajiet ta' sajd tal-qiegħ fi kwalunkwe staġun tas-sajd preċedenti. Taqsima 5 Żona tal-Konvenzjoni tal-IATTC Artikolu 28 Sajd bil-purse-seine 1. Is-sajd minn bastimenti bil-purse seine għat-tonna safra (Thunnus albacares), it-tonn għajnu kbira (Thunnus obesus) u l-palamit (Katsuwonus pelamis) għandu jkun ipprojbit: (a) mid-29 ta' Lulju sat-28 ta' Settembru 2013 jew mit-18 ta' Novembru 2013 sat-18 ta' Jannar 2014 fiż-żona ddefinita bil-limiti li ġejjin: – il-linji tal-kosta tal-Paċifiku tal-Ameriki, – il-lonġitudni 150° W, – il-latitudni 40o N, – il-latitudni 40° S; (b) mid-29 ta' Settembru sad-29 ta' Ottubru 2013 fiż-żona definita bil-limiti li ġejjin: – il-lonġitudni 96° W, – il-lonġitudni 110° W, – il-latitudni 4° N, – il-latitudni 3° S. 2. L-Istati Membri kkonċernati għandhom jinnotifikaw lill-Kummissjoni bil-perjodu ta’ għeluq magħżul imsemmi fil-paragrafu 1 qabel l-1 ta’ April 2013. Il-bastimenti bil-purse seine kollha tal-Istati Membri kkonċernati għandhom jieqfu mis-sajd bil-purse seine fiż-żoni ddefiniti fil-paragrafu 1 tul il-perijodu magħżul. 3. Il-bastimenti tas-sajd bil-purse-seine li jistadu għat-tonn fiż-Żona ta' Konvenzjoni tal-IATTC għandhom iżommu abbord u wara jħottu l-art jew jittrażbordaw it-tonna safra, it-tonn għajnu kbira u l-palamit kollu maqbud. 4. Il-paragrafu 3 ma għandux japplika għall-każijiet li ġejjin: (a) meta l-ħut ma jitqiesx tajjeb għall-konsum mill-bniedem għal kwalunkwe raġuni għajr dawk ta' daqs; jew (b) matul l-aħħar tefgħa ta' xibka ta' vjaġġ, meta jista' ma jkunx baqa' spazju biżżejjed fejn jitqiegħed it-tonn kollu maqbud f'dik it-tefgħa. 5. Għandu jkun ipprojbit is-sajd għall-klieb il-baħar oceanic whitetip (Carharhinus longimanus) fiż-Żona tal-Konvenzjoni tal-IATTC, u ż-żamma abbord, it-trażbord, il-ħżin, l-offerta għall-bejgħ, il-bejgħ jew il-ħatt l-art ta' parti minn karkassa jew il-karkassa kollha tal-klieb il-baħar oceanic whitetip f'dik iż-żona. 6. Meta tinqabad b’mod aċċidentali, l-ispeċi msemmija fil-paragrafu 5 ma għandhiex issirilha ħsara. Hija għandha tiġi rrilaxxata minnufih mill-operaturi tal-bastiment, li għandhom ukoll: (a) jirreġistraw l-għadd ta’ rilaxxi b’indikazzjoni tal-istatus tal-ħuta (mejta jew ħajja); (b) jirrappurtaw l-informazzjoni speċifikata fil-paragrafu (a) lill-Istat Membru li huma ċittadini tiegħu. L-Istati Membri għandhom jibagħtu din l-informazzjoni lill-Kummissjoni sal-31 ta’ Jannar 2013. Taqsima 6 Żona tal-Konvenzjoni tas-SEAFO Artikolu 29 Projbizzjoni tas-sajd għall-klieb il-baħar tal-baħar fond Sajd dirett għall-klieb il-baħar tal-fond li ġejjin fiż-Żona tal-Konvenzjoni tas-SEAFO għandu jkun ipprojbit: – rebekkini (Rajidae), – mazzola griża (Squalus acanthias), – blurred smooth lanternshark (Etmopterus bigelowi), – shorttail lanternshark (Etmopterus brachyurus), – mazzola kbira tal-fanal (great lanternshark) (Etmopterus princeps), – mazzola tal-fanal (smooth lanternshark) (Etmopterus pusillus), – ghost catshark (Apristurus manis), – velvet dogfish (Scymnodon squamulosus), – u klieb il-baħar tas-superordni Selachimorpha. Taqsima 7 Żona tal-Konvenzjoni tad-WCPFC Artikolu 30 Limitazzjonijiet tal-isforz tas-sajd għat-tonn għajnu kbira, it-tonna safra, il-palamit u l-alonga tan-Nofsinhar tal-Paċifiku L-Istati Membri għandhom jiżguraw li l-isforz totali tas-sajd għat-tonn għajnu kbira (Thunnus obesus), it-tonna safra (Thunnus albacares), il-palamit (Katsuwonus pelamis) u l-alonga tan-Nofsinhar tal-Paċifiku (Thunnus alalunga) fiż-Żona tal-Konvenzjoni tad-WCPFC ikun limitat għall-isforz tas-sajd previst fil-ftehimiet ta' sħubija tas-sajd bejn l-Unjoni u l-Istati kostali f'dak ir-reġjun. Artikolu 31 Żona magħluqa għas-sajd FAD 1. Fil-parti taż-Żona tal-Konvenzjoni WCPFC li tinsab bejn 20° N u 20° S, l-attivitajiet tas-sajd minn bastimenti tas-sajd bil-purse-seine li jużaw l-apparat ta' aggregazzjoni tal-ħut (FADs) għandhom ikunu pprojibiti bejn il-ħinijiet ta’ 00:00 tal-1 ta' Lulju 2013 u 24:00 tat-30 ta' Settembru 2013. Matul dan il-perijodu, bastiment tas-sajd bil-purse seine ma jistax ikun involut f'operazzjonijiet tas-sajd f'dik il-parti taż-Żona tal-Konvenzjoni tad-WCPFC ħlief jekk ikollu abbord osservatur sabiex jissorvelja li l-bastiment f'ebda ħin ma: (a) juża jew iħaddem apparat tal-FAD jew apparat elettroniku assoċjat; (b) jistad fuq ġlejjeb ta' ħut b'assoċjazzjoni mal-FADs. 2. Il-bastimenti tas-sajd bil-purse seine kollha li jistadu fil-parti taż-Żona tal-Konvenzjoni tad-WCPFC imsemmija fil-paragrafu 1 għandhom iżommu abbord u jħottu l-art jew jittrażbordaw it-tonn għajnu kbira, it-tonna safra u l-palamit maqbud kollu. 3. Il-paragrafu 2 m'għandux japplika għall-każijiet li ġejjin: (a) fl-aħħar tefgħa ta’ xibka ta' vjaġġ, jekk il-bastiment ma jkollux spazju biżżejjed sabiex joqgħod il-ħut kollu; (b) meta l-ħut ma jkunx tajjeb għall-konsum mill-bniedem għal kwalunkwe raġuni għajr dawk ta' daqs; jew (c) meta sseħħ ħsara serja fl-apparat tal-friża. Artikolu 32 Żoni magħluqa għas-sajd bil-purse seine Is-sajd minn bastimenti bil-purse seine għat-tonn għajnu kbira u għat-tonna safra għandu jkunu ipprojbit fiż-żoni tal-ibħra miftuħa li ġejjin: (a) l-ilmijiet internazzjonali mdawra mill-konfini taż-ŻEE tal-Indoneżja, il-Palaw, il-Mikroneżja u l-Papwa Ginea Ġdida; (b) l-ilmijiet internazzjonali mdawra mill-konfini taż-ŻEE tal-Mikroneżja, il-Gżejjer Marshall, Nauru, Kiribati, Tuvalu, Fiġi, il-Gżejjer Solomon u l-Papwa Ginea Ġdida; Artikolu 33 Limitazzjonijiet fl-għadd ta' bastimenti tal-UE awtorizzati biex jistadu għall-pixxispad L-għadd massimu ta' bastimenti tal-UE awtorizzati sabiex jistadu għall-pixxispad (Xiphias gladius) f'żoni fin-Nofisnhar ta' 20° S taż-żona tal-Konvenzjoni tad-WCPFC għandu jkun kif indikat fl-Anness VII. Taqsima 8 Baħar Bering Artikolu 34 Projbizzjoni fuq is-sajd fl-ibħra miftuħa tal-Baħar Bering Is-sajd għall-pollakkju (Theragra chalcogramma) fl-ibħra miftuħa tal-Baħar Bering għandu jkun ipprojbit. Taqsima 9 Żona tal-Konvenzjoni tan-NAFO Artikolu 35 Żieda fit-TAC għall-marlozz abjad Fil-każ li n-NAFO żżid it-TAC għall-istokk tal-marlozz abjad skont il-proċeduri tagħha, il-Kummissjoni tista tirrevedi t-TAC u l-kwoti għall-istokk tal-marlozz abjad fis-Subdiviżjoni 3NO tan-NAFO permezz ta’ atti ta’ implimentazzjoni skont il-proċedura msemmija fl-Artikolu 39(2). TITOLU III OPPORTUNITAJIET TAS-SAJD GĦALL-BASTIMENTI TA' PAJJIŻI TERZI FL-ILMIJIET TAL-UE Artikolu 36 TACs Il-bastimenti tas-sajd li jtajru l-bandiera tan-Norveġja u l-bastimenti tas-sajd irreġistrati fil-Gżejjer Faeroe għandhom ikunu awtorizzati li jwettqu qabdiet fl-ilmijiet tal-UE, fil-limiti tat-TACs stipulati fl-Anness I ta’ dan ir-Regolament u suġġett għall-kundizzjonijiet previsti f'dan ir-Regolament u fil-Kapitolu III tar-Regolament (KE) Nru 1006/2008. Artikolu 37 Awtorizzazzjonijiet tas-sajd 1. L-għadd massimu ta' awtorizzazzjonijiet tas-sajd għall-bastimenti ta' pajjiżi terzi li jistadu fl-ilmijiet tal-UE huwa stipulat fl-Anness VIII. 2. Ħut minn stokkijiet li għalihom hemm TACs stabbiliti ma għandux jinżamm abbord jew jinħatt l-art ħlief jekk il-qabdiet ikunu ttieħdu minn bastimenti ta' pajjiż terz li għandu kwota u dik il-kwota ma tkunx eżawrita. Artikolu 38 Projbizzjonijiet 1. Il-bastimenti ta' pajjiżi terzi għandhom ikunu pprojbiti milli jistadu għall-ispeċijiet li ġejjin, milli jżommuhom abbord, milli jittrażbordawhom jew milli jħottuhom l-art: (a) il-gabdoll (Cetorhinus maximus) u l-kelb il-baħar abjad (Carcharodon carcharias) fl-ilmijiet tal-UE; (b) l-ixkatlu komuni (Squatina squatina) fl-ilmijiet tal-UE; (c) ir-rebekkin skur (Diptrus batis) fl-ilmijiet tal-UE tad-diviżjoni IIa tal-ICES u tas-subżoni III, IV, VI, VII, VIII, IX u X tal-ICES; (d) l-undulate ray (Raja undulata) u l-ħamiema (Rostroraja alba) fl-ilmijiet tal-UE tas-subżoni VI, VII, VIII, IX u X tal-ICES; (e) il-pixxiplamtu (Lamna nasus) fl-ilmijiet tal-UE; (f) il-guitarfish (Rhinobatidae) fl-ilmijiet tal-UE tas-subżoni I, II, III, IV, V, VI, VII, VIII, IX, X u XII tal-ICES; (g) ir-raja manta ġiganta (Manta birostris) fl-ilmijiet tal-UE.”; 2. Meta l-ispeċijiet imsemmija fil-paragrafu 1 jinqabdu b’mod aċċidentali, ma għandhiex issirilhom ħsara. Huma għandhom jiġu rrilaxxati minnufih. TITOLU IV DISPOŻIZZJONIJIET FINALI Artikolu 39 Proċedura ta' kumitat 1 Il-Kummissjoni għandha tkun megħjuna mill-Kumitat għas-sajd u l-akkwakultura stabbilit bir-Regolament (KE) Nru 2371/2002. Dak il-kumitat għandu jkun kumitat fit-tifsira tar-Regolament (UE) Nru 182/2011. 2. Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011. 3. Meta ssir referenza għal dan il-paragrafu, ikunu japplikaw l-Artikolu 8 tar-Regolament (UE) Nru 182/2011, flimkien mal-Artikolu 5 tiegħu. Artikolu 40 Dħul fis-seħħ u applikazzjoni Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea. Għandu japplika mill-1 ta' Jannar 2013. Madankollu, l-Artikolu 8 għandu japplika mill-1 ta’ Frar 2013. Id-dispożizzjonijiet dwar l-opportunitajiet tas-sajd stipulati fl-Artikoli 20, 21 u 22 u l-Annessi IE u V għaż-Żona tal-Konvenzjoni tas-CCAMLR għandhom japplikaw mid-dati speċifikati fihom. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President LISTA TAL-ANNESSI ANNESS I: TACs applikabbli għall-bastimenti tal-UE f’żoni fejn jeżistu t-TACs skont l-ispeċi u ż-żona ANNESS IA : Is-Skagerrak, il-Kattegat, is-Subżoni I, II, III, IV, V, VI, VII, VIII, IX, X, XII u XIV TAL-ICES, l-ilmijiet tal-UE tas-CECAF ANNESS IB : Il-Grigal tal-Atlantiku u l-Groenlandja, is-subżoni I, II, V, XII u XIV tal-ICES u l-ilmijiet tal-Groenlandja tan-NAFO 1 ANNESS IC : Il-Majjistral tal-Atlantiku – iż-żona tal-Konvenzjoni tan-NAFO ANNESS ID : Ħut b'tendenza kbira li jpassi – iż-żoni kollha ANNESS IE : L-Antartiku - iż-żona tal-Konvenzjoni tas-CCAMLR ANNESS IF : Ix-Xlokk tal-Oċean Atlantiku – iż-Żona tal-Konvenzjoni tas-SEAFO. ANNESS IG : It-tonn tan-Nofsinhar – iż-żoni kollha ANNESS IH : Iż-Żona tal-Konvenzjoni tas-WCPFC ANNESS IJ : Iż-Żona tal-Konvenzjoni tal-SPRFMO ANNESS IIA: L-isforz tas-sajd għall-bastimenti fil-kuntest tal-ġestjoni ta’ ċerti stokkijiet tal-merluzz, il-barbun tat-tbajja’ u l-lingwata fi Skagerrak, dik il-parti tad-diviżjoni IIIa tal-ICES li mhix koperta minn Skagerrak u Kattegat, is-subżona IV tal-ICES, l-ilmijiet tal-UE tad-diviżjoni IIa tal-ICES u d-diviżjoni VIId tal-ICES ANNESS IIB : L-opportunitajiet tas-sajd għall-bastimenti li jistadu għaċ-ċiċċirell fid-diviżjonijiet IIa, IIIa tal-ICES u fis-subżona IV tal-ICES ANNESS III : L-għadd massimu ta’ awtorizzazzjonijiet tas-sajd għall-bastimenti tal-UE li jistadu f’ilmijiet ta’ pajjiżi terzi ANNESS IV : Iż-Żona tal-Konvenzjoni tal-ICCAT ANNESS V : Iż-Żona tal-Konvenzjoni tal-CCAMLR ANNESS VI: Iż-Żona tal-Konvenzjoni tal-IOTC ANNESS VII: Iż-Żona tal-Konvenzjoni tal-WCPFC ANNESS VIII: Il-Limiti kwantitattivi tal-awtorizzazzjonijiet tas-sajd għall-bastimenti ta’ pajjiżi terzi li jistadu fl-ilmijiet tal-UE ANNESS I TACs APPLIKABBLI GĦALL-BASTIMENTI TAL-UE F’ŻONI FEJN IT-TACs JEŻISTU SKONT L-ISPEĊI U Ż-ŻONA It-tabelli fl-Annessi IA, IB, IC, ID, IE, IF, IG, IH u IJ jistipulaw it-TACs u l-kwoti (f'tunnellati ta' piż ħaj, għajr fejn ikun speċifikat mod ieħor) skont l-istokk, u l-kundizzjonijiet marbuta b'mod funzjonali magħhom, fejn dan ikun xieraq. L-opportunitajiet kollha tas-sajd stipulati f’dan l-Anness għandhom ikunu suġġetti għar-regoli stipulati fir-Regolament (KE) Nru 1224/2009, u b’mod partikolari għall-Artikolu 33 u l-Artikolu 34 tiegħu. Ir-referenzi għaż-żoni tas-sajd huma referenzi għaż-żoni tal-ICES, sakemm ma jkunx speċifikat mod ieħor. F’kull żona, l-istokkijiet tal-ħut huma msemmija fl-ordni alfabetika tal-ismijiet tal-ispeċijiet bil-Latin. Għall-finijiet ta’ dan ir-Regolament, qed tiġi pprovduta t-tabella komparattiva li ġejja tal-ismijiet bil-Latin u l-ismijiet komuni: Isem xjentifiku || Kodiċi alfa-3 || Isem komuni Amblyraja radiata || RJR || Raja tal-kwiekeb Ammodytes spp. || SAN || Ċiċċirell Argentina silus || ARU || Arġentina (silus) Beryx spp. || ALF || Alfonsinos Brosme brosme || USK || Tusk Caproidae || BOR || Minfaħ Centrophorus squamosus || GUQ || Leafscale gulper shark Centroscymnus coelolepis || CYO || Mazzola Portugiża Chaceon spp. || CGE || Granċ aħmar tal-fond Champsocephalus gunnari || ANI || Ħut tas-silġ tal-Antartiku Chionoecetes spp. || PCR || Snow crab Clupea harengus || HER || Aringa Coryphaenoides rupestris || RNG || Roundnose grenadier Dalatias licha || SCK || Murruna sewda Deania calcea || DCA || Mazzola (munqar l-għasfur) Dipturus batis || RJB || Rebekkin skur Dissostichus eleginoides || TOP || Patagonian toothfish Dissostichus mawsoni || TOA || Antartic toothfish Engraulis encrasicolus || ANE || Inċova Etmopterus princeps || ETR || Great lanternshark Etmopterus pusillus || ETP || Smooth lanternshark Euphausia superba || KRI || Krill Gadus morhua || COD || Merluzz Galeorhinus galeus || GAG || Kelb il-baħar Glyptocephalus cynoglossus || WIT || Witch flounder Hippoglossoides platessoides || PLA || Barbun tat-tbajja' Amerikan Hippoglossus hippoglossus || HAL || Ħalibatt tal-Atlantiku Hoplostethus atlanticus || ORY || Orange roughy Illex illecebrosus || SQI || Klamar tal-pinen qosra Lamna nasus || POR || Pixxiplamtu Lepidonotothen squamifrons || NOS || Grey rockcod Lepidorhombus spp. || LEZ || Megrims Raja circularis || RJI || Sandy ray Raja fullonica || RJF || Raja petruża Leucoraja naevus || RJN || Cuckoo ray Limanda ferruginea || YEL || Barbun denbu isfar Limanda limanda || DAB || Dab Lophiidae || ANF || Petriċa Macrourus spp. || GRV || Grenadieri Makaira nigricans || BUM || Marlin blu Mallotus villosus || CAP || Capelin Manta birostris || RMB || Raja manta ġganta Martialia hyadesi || SQS || Klamar Melanogrammus aeglefinus || HAD || Haddock Merlangius merlangus || WHG || Merlangu Merluccius merluccius || HKE || Marlozz Micromesistius poutassou || WHB || Stokkafixx Microstomus kitt || LEM || Lemon sole Molva dypterygia || BLI || Linarda Molva molva || LIN || Ling Nephrops norvegicus || NEP || Ksampu Pandalus borealis || PRA || Gamblu tat-Tramuntana Paralomis spp. || PAI || Granċi Penaeus spp. || PEN || Gambli "Penaeus" Platichthys flesus || FLE || Barbun Pleuronectes platessa || PLE || Barbun tat-tbajja’ Pleuronectiformes || FLX || Ħut ċatt Pollachius pollachius || POL || Pollakkju Pollachius virens || POK || Pollakkju (saithe) Psetta maxima || TUR || Barbun imperjali Raja brachyura || RJH || Raja batra Raja clavata || RJC || Raja tal-fosos Raja (Dipturus) nidarosiensis || JAD || Norwegian skate Raja microocellata || RJE || Small-eyed ray Raja montagui || RJM || Spotted ray Raja undulata || RJU || Undulate ray Rajiformes || SRX || Rebekkini u raj Reinhardtius hippoglossoides || GHL || Ħalibatt tal-Groenlandja Raja alba || RJA || Ħamiema Scomber scombrus || MAC || Kavalli Scophthalmus rhombus || BLL || Barbun lixx Sebastes spp. || RED || Redfish Solea solea || SOL || Lingwata komuni Solea spp. || SOO || Lingwata Sprattus sprattus || SPR || Laċċa kaħla Squalus acanthias || DGS || Mazzola griża Tetrapturus albidus || WHM || Marlin abjad Thunnus maccoyii || SBF || Tonn tan-Nofsinhar Thunnus obesus || BET || Tonn għajnu kbira Thunnus thynnus || BFT || Tonn Trachurus murphyi || CJM || Jack mackerel Trachurus spp. || JAX || Sawrell Trisopterus esmarkii || NOP || Norway pout Urophycis tenuis || HKW || Marlozz abjad Xiphias gladius || SWO || Pixxispad It-tabella komparattiva li ġejja tal-ismijiet komuni u l-ismijiet bil-Latin qed tiġi pprovduta biss għal raġunijiet ta’ spjegazzjoni: Alfonsinos || ALF || Beryx spp. Barbun tat-tbajja' Amerikan || PLA || Hippoglossoides platessoides Inċova || ANE || Engraulis encrasicolus Petriċa || ANF || Lophiidae Ħut tas-silġ tal-Antartiku || ANI || Champsocephalus gunnari Antartic toothfish || TOA || Dissostichus mawsoni Ħalibatt tal-Atlantiku || HAL || Hippoglossus hippoglossus Tonn għajnu kbira || BET || Thunnus obesus Mazzola (munqar l-għasfur) || DCA || Deania calcea Raja batra || RJH || Raja brachyura Linarda || BLI || Molva dypterygia Marlin blu || BUM || Makaira nigricans Stokkafixx || WHB || Micromesistius poutassou Tonn || BFT || Thunnus thynnus Minfaħ || BOR || Caproidae Barbun lixx || BLL || Scophthalmus rhombus Capelin || CAP || Mallotus villosus Merluzz || COD || Gadus morhua Dab || DAB || Limanda limanda Rebekkin skur || RJB || Dipturus batis Lingwata komuni || SOL || Solea solea Granċi || PAI || Paralomis spp. Cuckoo ray || RJN || Leucoraja naevus Granċ aħmar tal-fond || CGE || Chaceon spp. Barbun || FLE || Platichthys flesus Ħut ċatt || FLX || Pleuronectiformes Raja manta ġganta || RMB || Manta birostris Great lanternshark || ETR || Etmopterus princeps Arġentina (silus) || ARU || Argentina silus Ħalibatt tal-Groenlandja || GHL || Reinhardtius hippoglossoides Grenadieri || GRV || Macrourus spp. Grey rockcod || NOS || Lepidonotothen squamifrons Haddock || HAD || Melanogrammus aeglefinus Marlozz || HKE || Merluccius merluccius Aringa || HER || Clupea harengus Sawrell || JAX || Trachurus spp. Jack mackerel || CJM || Trachurus murphyi Murruna sewda || SCK || Dalatias licha Krill || KRI || Euphausia superba Leafscale gulper shark || GUQ || Centrophorus squamosus Lemon sole || LEM || Microstomus kitt Ling || LIN || Molva molva Kavalli || MAC || Scomber scombrus Megrims || LEZ || Lepidorhombus spp. Gamblu tat-Tramuntana || PRA || Pandalus borealis Ksampu || NEP || Nephrops norvegicus Norway pout || NOP || Trisopterus esmarkii Norwegian skate || JAD || Raja (Dipturus) nidarosiensis Orange roughy || ORY || Hoplostethus atlanticus Patagonian toothfish || TOP || Dissostichus eleginoides Gambli "Penaeus" || PEN || Penaeus spp. Barbun tat-tbajja’ || PLE || Pleuronectes platessa Pollakkju || POL || Pollachius pollachius Pixxiplamtu || POR || Lamna nasus Mazzola Portugiża || CYO || Centroscymnus coelolepis Redfish || RED || Sebastes spp. Roundnose grenadier || RNG || Coryphaenoides rupestris Pollakkju (saithe) || POK || Pollachius virens Ċiċċirell || SAN || Ammodytes spp. Raja tal-kwiekeb || RJI || Raja circularis Raja petruża || RJF || Raja fullonica Klamar tal-pinen qosra || SQI || Illex illecebrosus Rebekkini u raj || SRX || Rajiformes Small-eyed ray || RJE || Raja microocellata Smooth lanternshark || ETP || Etmopterus pusillus Snow crab || PCR || Chionoecetes spp. Lingwata || SOO || Solea spp. Tonn tan-Nofsinhar || SBF || Thunnus maccoyii Spotted ray || RJM || Raja montagui Laċċa kaħla || SPR || Sprattus sprattus Mazzola griża || DGS || Squalus acanthias Klamar || SQS || Martialia hyadesi Raja tal-kwiekeb || RJR || Amblyraja radiata Pixxispad || SWO || Xiphias gladius Raja tal-fosos || RJC || Raja clavata Kelb il-baħar || GAG || Galeorhinus galeus Barbun imperjali || TUR || Psetta maxima Tusk || USK || Brosme brosme Undulate ray || RJU || Raja undulata Marlozz abjad || HKW || Urophycis tenuis Marlin abjad || WHM || Tetrapturus albidus Ħamiema || RJA || Raja alba Merlangu || WHG || Merlangius merlangus Witch flounder || WIT || Glyptocephalus cynoglossus Barbun denbu isfar || YEL || Limanda ferruginea ANNESS IA IS-SKAGERRAK, IL-KATTEGAT, IS-SUBŻONI I, II, III, IV, V, VI, VII, VIII, IX, X, XII U XIV TAL-ICES, L-ILMIJIET TAL-UE TAS-CECAF Speċi: || Ċiċċirell Ammodytes spp. || Żona: || L-ilmijiet Norveġiżi taż-żona IV (SAN/04-N.) || Id-Danimarka || pm || || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Ir-Renju Unit || pm || || L-Unjoni Ewropea || pm || || || || || TAC || Mhux rilevanti || || || Speċi: || Ċiċċirell u qabdiet inċidentali assoċjati Ammodytes spp. || Żona: || L-ilmijiet tal-UE taż-żoni IIa, IIIa u IV(1) || Id-Danimarka || pm || (2) || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Ir-Renju Unit || pm || (2) || Il-Ġermanja || pm || (2) || L-Isvezja || pm || (2) || L-Unjoni Ewropea || pm || || In-Norveġja || pm || || || || || TAC || pm || || (1) Esklużi ilmijiet sa sitt mili nawtiċi mil-linji bażi tar-Renju Unit f'Shetland, Fair Isle u Foula. (2) Tal-inqas 98 % tal-ħatt l-art li jingħadd ma’ din il-kwota għandu jkun ċiċċirell. Il-qabdiet inċidentali ta' dab, kavalli u merlangu għandhom jitqiesu mat-2 % li jibqa' tal-kwota (OTH/*2A3A4). || Kundizzjoni speċjali: || Fil-limiti tal-kwoti msemmija hawn fuq, ma jistgħux jinqabdu aktar mill-kwantitajiet imniżżla hawn taħt miż-żoni ta' ġestjoni taċ-ċiċċirell li ġejjin, kif iddefiniti fl-Anness IIB: Żona: Żoni ta' ġestjoni taċ-ċiċċirell fl-ilmijiet tal-Unjoni(1) || || 1 || 2 || 3 || 4 || 5 || 6 || 7 || || (SAN/234_1) || (SAN/234_2) || (SAN/234_3) || (SAN/234_4) || (SAN/234_5) || (SAN/234_6) || (SAN/234_7) || Id-Danimarka || pm || pm || pm || pm || pm || pm || pm || Ir-Renju Unit || pm || pm || pm || pm || pm || pm || pm || Il-Ġermanja || pm || pm || pm || pm || pm || pm || pm || L-Isvezja || pm || pm || pm || pm || pm || pm || pm || L-Unjoni Ewropea || pm || pm || pm || pm || pm || pm || pm || In-Norveġja || pm || pm || pm || pm || pm || pm || pm || || || || || || || || || Total || pm || pm || pm || pm || pm || pm || pm || (1) Jistgħu jiġu riveduti skont l-Artikolu 5(4) ta' dan ir-Regolament. || || Speċi: || Tusk Brosme brosme || Żona: || L-ilmijiet tal-UE u l-ilmijiet internazzjonali taż-żoni I, II u XIV (USK/1214EI) || Il-Ġermanja || pm || (1) || TAC analitika || Franza || pm || (1) || Ir-Renju Unit || pm || (1) || Oħrajn || pm || (1) || L-Unjoni Ewropea || pm || (1) || || pm || || TAC || pm || || (1) Esklussivament għall-qabdiet inċidentali. Taħt din il-kwota mhu permess ebda sajd dirett. || || Speċi: || Tusk Brosme brosme || Żona: || L-ilmijiet tal-UE taż-żona IV (USK/04-C.) || Id-Danimarka || pm || || TAC analitika || Il-Ġermanja || pm || || Franza || pm || || L-Isvezja || pm || || Ir-Renju Unit || pm || || Oħrajn || pm || (1) || L-Unjoni Ewropea || pm || || || pm || || TAC || pm || || (1) Esklussivament għall-qabdiet inċidentali. Taħt din il-kwota mhu permess ebda sajd dirett. || || Speċi: || Tusk Brosme brosme || Żona: || L-ilmijiet tal-UE u l-ilmijiet internazzjonali taż-żoni V, VI u VII (USK/567EI.) || Il-Ġermanja || pm || || TAC analitika Japplika l-Artikolu 11 ta' dan ir-Regolament. || Spanja || pm || || Franza || pm || || L-Irlanda || pm || || Ir-Renju Unit || pm || || Oħrajn || pm || (1) || L-Unjoni Ewropea || pm || || In-Norveġja || pm || (2) (3) (4) || || pm || || TAC || pm || || (1) Esklussivament għall-qabdiet inċidentali. Taħt din il-kwota mhu permess ebda sajd dirett. (2) Għandhom jinqabdu fl-ilmijiet tal-UE fiż-żoni IIa, IV, Vb, VI u VII (USK/*24X7C). (3) Kundizzjoni speċjali: li minnhom huwa awtorizzat qbid inċidentali ta' speċijiet oħra ta' 25 % għal kull bastiment, fi kwalunkwe waqt, fiż-żoni Vb, VI u VII. Madankollu, dan il-perċentwali jista’ jinqabeż fl-ewwel 24 siegħa wara l-bidu tas-sajd f’xi żona speċifika. Il-qabdiet inċidentali totali ta' speċijiet oħra fiż-żoni Vb, VI u VII ma għandhomx jaqbżu pm tunnellati (OTH/*5B67-). (4) Inkluż il-ling. Il-kwoti għan-Norveġja huma: pm tunnellati ling (LIN/*5B67-), pm tunnellati tusk (USK/*5B67-), u jistgħu jitpartu sa pm tunnellati u jistgħu jinqabdu biss bil-konzijiet fiż-żoni Vb, VI u VII. || || Speċi: || Tusk Brosme brosme || Żona: || L-ilmijiet Norveġiżi taż-żona V (USK/04-N.) || Il-Belġju || pm || || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Id-Danimarka || pm || || Il-Ġermanja || pm || || Franza || pm || || Il-Pajjiżi l-Baxxi || pm || || Ir-Renju Unit || pm || || L-Unjoni Ewropea || pm || || || || || TAC || Mhux rilevanti || || || Speċi: || Aringa(1) Clupea harengus || Żona: || Iż-żona IIIa (HER/03A.) || Id-Danimarka || pm || (2) || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Il-Ġermanja || pm || (2) || L-Isvezja || pm || (2) || L-Unjoni Ewropea || pm || (2) || || || || TAC || pm || || (1) Ħatt l-art ta' aringi maqbuda f'sajd bl-użu ta' xbieki bil-qies tal-malji ta' 32 mm jew akbar. (2) Kundizzjoni speċjali: sa 50 % ta' dan l-ammont jista' jinqabad fl-ilmijiet tal-UE taż-żona IV (HER/*04-C). || || Speċi: || Aringi(1) Clupea harengus || Żona: || L-ilmijiet tal-UE u l-ilmijiet Norveġiżi taż-żona IV fit-Tramuntana ta’ 53° 30′ N (HER/4AB.) || Id-Danimarka || pm || || TAC Analitiku. L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Il-Ġermanja || pm || || Franza || pm || || Il-Pajjiżi l-Baxxi || pm || || L-Isvezja || pm || || Ir-Renju Unit || pm || || L-Unjoni Ewropea || pm || || In-Norveġja || pm || (2) || || || || TAC || pm || || (1) Ħatt l-art ta’ aringi maqbuda f’sajd bl-użu ta’ xbieki bid-daqs tal-malji ta’ 32 mm jew akbar. L-Istati Membri jridu jinfurmaw lill-Kummissjoni dwar il-ħatt l-art tagħhom ta’ aringi u jiddistingwu bejn iż-żona IVa (HER/04A.) u ż-żona IVb (HER/04B.). (2) Li minnhom sa pm tunnellata jistgħu jinqabdu fl-ilmijiet tal-UE taż-żoni IVa u IVb (HER/*4AB-C). Qabdiet li jinqabdu fi ħdan din il-kwota għandhom jitnaqqsu mis-sehem tat-TAC tan-Norveġja. || Kundizzjoni speċjali: || Fil-limiti tal-kwoti msemmija hawn fuq, ma jistgħux jinqabdu aktar mill-kwantitajiet imniżżla hawn taħt miż-żoni li ġejjin: || || L-ilmijiet tan-Norveġja fin-Nofsinhar ta' 62°N (HER/*04N-) || || L-Unjoni Ewropea || pm || || Speċi: || Aringa(1) Clupea harengus || Żona: || L-ilmijiet Norveġiżi fin-Nofsinhar ta’ 62° N (HER/04-N.) || L-Isvezja || pm || (1) || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || L-Unjoni Ewropea || pm || || || || || TAC || pm || || (1) Il-qabdiet inċidentali tal-merluzz, il-haddock, il-pollakkju u l-merlangu u l-pollakkju (saithe) għandhom jingħaddu mal-kwota għal dawn l-ispeċijiet. || || Speċi: || Aringa(1) Clupea harengus || Żona: || Iż-żona IIIa (HER/03A-BC) || Id-Danimarka || pm || || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Il-Ġermanja || pm || || L-Isvezja || pm || || L-Unjoni Ewropea || pm || || || || || TAC || pm || || (1) Esklussivament għall-ħatt l-art ta' aringi maqbuda bħala qbid inċidentali f’sajd bl-użu ta’ xbieki bid-daqs tal-malji iżgħar minn 32 mm. || || Speċi: || Aringa(1) Clupea harengus || Żona: || Iż-żoni IV, VIId u l-ilmijiet tal-UE taż-żona IIa (HER/2A47DX) Il-Belġju || pm || || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Id-Danimarka || pm || || Il-Ġermanja || pm || || Franza || pm || || Il-Pajjiżi l-Baxxi || pm || || L-Isvezja || pm || || Ir-Renju Unit || pm || || L-Unjoni Ewropea || pm || || || || || TAC || pm || || (1) Esklussivament għall-ħatt l-art ta' aringi maqbuda bħala qbid inċidentali f’sajd bl-użu ta’ xbieki bid-daqs tal-malji iżgħar minn 32 mm. || || Speċi: || Aringa(1) Clupea harengus || Żona: || Iż-żoni IVc, VIId(2) (HER/4CXB7D) || Il-Belġju || pm || (3) || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Id-Danimarka || pm || (3) || Il-Ġermanja || pm || (3) || Franza || pm || (3) || Il-Pajjiżi l-Baxxi || pm || (3) || Ir-Renju Unit || pm || (3) || L-Unjoni Ewropea || pm || || || || || TAC || pm || || (1) Esklussivament għall-ħatt l-art ta' aringi maqbuda f'sajd bl-użu ta' xbieki bil-qies tal-malji ta' 32 mm jew akbar. (2) Minbarra l-istokk ta' Blackwater: ir-referenza hija għall-istokk tal-aringi fir-reġjun marittimu tal-estwarju tat-Thames f’żona delimitata minn linja rombu lejn in-Nofsinhar minn Landguard Point (51° 56' N, 1° 19.1' E) sal-latitudni 51° 33' N u minn hemm lejn il-Punent sa punt fuq il-kosta tar-Renju Unit. (3) Kundizzjoni speċjali: sa 50 % ta' din il-kwota tista’ tinqabad fiż-żona Ivb (HER/*04B.). || || Speċi: || Aringa Clupea harengus || Żona: || L-ilmijiet tal-UE u l-ilmijiet internazzjonali taż-żoni Vb, VIb u VIaN(1) (HER/5B6ANB) || Il-Ġermanja || pm || || TAC analitika || Franza || pm || || L-Irlanda || pm || || Il-Pajjiżi l-Baxxi || pm || || Ir-Renju Unit || pm || || L-Unjoni Ewropea || pm || || || pm || || TAC || pm || || (1) Ir-referenza hija għall-istokk tal-aringi fil-parti taż-żona Via tal-ICES li tinsab fil-Lvant tal-meridjan tal-lonġitudni 7ºW u fit-Tramuntana tal-parallel tal-latitudni 55ºN, jew fil-Punent tal-meridjan tal-lonġitudni 7ºW u fit-Tramuntana tal-parallel tal-latitudni 56, eskluż il-Clyde. || || Speċi: || Merluzz Gadus morhua || Żona: || Skagerrak (COD/03AN.) || Il-Belġju || pm || (1) || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Id-Danimarka || pm || (1) || Il-Ġermanja || pm || (1) || Il-Pajjiżi l-Baxxi || pm || (1) || L-Isvezja || pm || (1) || L-Unjoni Ewropea || pm || || || || || TAC || pm || || (1) Flimkien ma’ din il-kwota, Stat Membru jista’ jagħti allokazzjoni addizzjonali lill-bastimenti li jtajru l-bandiera tiegħu li jkunu qed jipparteċipaw fi provi dwar attivitajiet tas-sajd iddokumentati bis-sħiħ, fi ħdan limitu ġenerali ta' 12 % tal-kwota allokata lil dak l-Istat Membru, skont il-kundizzjonijiet stabbiliti fl-Artikolu 6 ta’ dan ir-Regolament. || || Speċi: || Merluzz Gadus morhua || Żona: || Iż-żona IV; l-ilmijiet tal-UE taż-żona IIa; dik il-parti taż-żona IIIa li mhix koperta minn Skagerrak u Kattegat (COD/2A3AX4) || Il-Belġju || pm || (1) || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Id-Danimarka || pm || (1) || Il-Ġermanja || pm || (1) || Franza || pm || (1) || Il-Pajjiżi l-Baxxi || pm || (1) || L-Isvezja || pm || (1) || Ir-Renju Unit || pm || (1) || L-Unjoni Ewropea || pm || || In-Norveġja || pm || (2) || || || || TAC || pm || || (1) Flimkien ma’ din il-kwota, Stat Membru jista’ jagħti allokazzjoni addizzjonali lill-bastimenti li jtajru l-bandiera tiegħu li jkunu qed jipparteċipaw fi provi dwar attivitajiet tas-sajd iddokumentati bis-sħiħ, fi ħdan limitu ġenerali ta' 12 % tal-kwota allokata lil dak l-Istat Membru, skont il-kundizzjonijiet stabbiliti fl-Artikolu 6 ta’ dan ir-Regolament. (2) Jistgħu jinqabdu fl-ilmijiet tal-UE. Qabdiet li jinqabdu fi ħdan din il-kwota għandhom jitnaqqsu mis-sehem tat-TAC tan-Norveġja. || Kundizzjoni speċjali: || Fil-limiti tal-kwoti msemmija hawn fuq, ma jistgħux jinqabdu aktar mill-kwantitajiet imniżżla hawn taħt miż-żoni li ġejjin: || || L-ilmijiet Norveġiżi taż-żona IV (COD/*04N-) || || L-Unjoni Ewropea || pm || || Speċi: || Merluzz Gadus morhua || Żona: || L-ilmijiet Norveġiżi fin-Nofsinhar ta’ 62° N (COD/04-N.) || L-Isvezja || pm || (1) || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || L-Unjoni Ewropea || pm || || || || || TAC || Mhux rilevanti || || (1) Il-qabdiet inċidentali tal-haddock, il-pollakkju u l-merlangu u l-pollakkju (saithe) għandhom jingħaddu mal-kwota għal dawn l-ispeċijiet. || || Speċi: || Merluzz Gadus morhua || Żona: || Iż-żona VIId (COD/07D.) || Il-Belġju || pm || (1) || TAC analitika || Franza || pm || (1) || Il-Pajjiżi l-Baxxi || pm || (1) || Ir-Renju Unit || pm || (1) || L-Unjoni Ewropea || pm || || || || || TAC || pm || || (1) Flimkien ma’ din il-kwota, Stat Membru jista’ jagħti allokazzjoni addizzjonali lill-bastimenti li jtajru l-bandiera tiegħu li jkunu qed jipparteċipaw fi provi dwar attivitajiet tas-sajd iddokumentati bis-sħiħ, fi ħdan limitu ġenerali ta' 12 % tal-kwota allokata lil dak l-Istat Membru, skont il-kundizzjonijiet stabbiliti fl-Artikolu 6 ta’ dan ir-Regolament. || || Speċi: || Dab u barbun Limanda limanda u Platichthys flesus || Żona: || L-ilmijiet tal-UE taż-żoni IIa u IV (DAB/2AC4-C) għad-dab; (FLE/2AC4-C) għall-barbun || Il-Belġju || pm || || TAC ta’ prekawzjoni Id-Danimarka || pm || Il-Ġermanja || pm || Franza || pm || Il-Pajjiżi l-Baxxi || pm || L-Isvezja || pm || Ir-Renju Unit || pm || L-Unjoni Ewropea || pm || || || TAC || pm || Speċi: || Petriċi Lophiidae || Żona: || L-ilmijiet tal-UE taż-żoni IIa u IV (ANF/2AC4-C) || Il-Belġju || pm || (1) || TAC analitika || Id-Danimarka || pm || (1) || Il-Ġermanja || pm || (1) || Franza || pm || (1) || Il-Pajjiżi l-Baxxi || pm || (1) || L-Isvezja || pm || (1) || Ir-Renju Unit || pm || (1) || L-Unjoni Ewropea || pm || (1) || || || || TAC || pm || || (1) Kundizzjoni speċjali: li minnhom sa 5 % jistgħu jinqabdu: fiż-żona VI; fl-ilmijiet tal-UE u l-ilmijiet internazzjonali taż-żona Vb; fl-ilmijiet internazzjonali taż-żoni XII u XIV (ANF/*56-14). || || Speċi: || Petriċi Lophiidae || Żona: || L-ilmijiet Norveġiżi taż-żona IV (ANF/04-N.) || Il-Belġju || pm || || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Id-Danimarka || pm || || Il-Ġermanja || pm || || Il-Pajjiżi l-Baxxi || pm || || Ir-Renju Unit || pm || || L-Unjoni Ewropea || pm || || || || || TAC || Mhux rilevanti || || || Speċi: || Haddock Melanogrammus aeglefinus || Żona: || Iż-żona IIIa, l-ilmijiet tal-EU tas-Subdiviżjonijiet 22-32 (HAD/3A/BCD) || Il-Belġju || pm || || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Id-Danimarka || pm || || Il-Ġermanja || pm || || Il-Pajjiżi l-Baxxi || pm || || L-Isvezja || pm || || L-Unjoni Ewropea || pm || || || || || TAC || pm || || || Speċi: || Haddock Melanogrammus aeglefinus || Żona: || Iż-żona IV; l-ilmijiet tal-UE taż-żona IIa (HAD/2AC4.) || Il-Belġju || pm || || TAC analitika . || Id-Danimarka || pm || || Il-Ġermanja || pm || || Franza || pm || || Il-Pajjiżi l-Baxxi || pm || || L-Isvezja || pm || || Ir-Renju Unit || pm || || L-Unjoni Ewropea || pm || || In-Norveġja || pm || || || || || TAC || pm || || || Kundizzjoni speċjali: || Fil-limiti tal-kwoti msemmija hawn fuq, ma jistgħux jinqabdu aktar mill-kwantitajiet imniżżla hawn taħt miż-żoni li ġejjin: || || L-ilmijiet Norveġiżi taż-żona IV (HAD/*04N-) || || || L-Unjoni Ewropea || pm || || || || Speċi: || Haddock Melanogrammus aeglefinus || Żona: || L-ilmijiet Norveġiżi fin-Nofsinhar ta’ 62° N (HAD/04-N.) || L-Isvezja || pm || (1) || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || L-Unjoni Ewropea || pm || || || || || TAC || Mhux rilevanti || || (1) Il-qabdiet inċidentali tal-merluzz, il-pollakkju u l-merlangu u l-pollakkju (saithe) għandhom jingħaddu mal-kwota għal dawn l-ispeċijiet. || || Speċi: || Haddock Melanogrammus aeglefinus || Żona: || L-ilmijiet tal-UE u l-ilmijiet internazzjonali taż-żoni VIb, XII u XIV (HAD/6B1214) || Il-Belġju || pm || || TAC analitika || Il-Ġermanja || pm || || Franza || pm || || L-Irlanda || pm || || Ir-Renju Unit || pm || || L-Unjoni Ewropea || pm || || || || || TAC || pm || || || Speċi: || Merlangu Merlangius merlangus || Żona: || Iż-żona IIIa (WHG/03A.) || Id-Danimarka || pm || || TAC ta’ prekawzjoni || Il-Pajjiżi l-Baxxi || pm || || L-Isvezja || pm || || L-Unjoni Ewropea || pm || || || || || TAC || pm || || || Speċi: || Merlangu Merlangius merlangus || Żona: || Iż-żona IV; l-ilmijiet tal-UE taż-żona IIa (WHG/2AC4.) || Il-Belġju || pm || || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. || Id-Danimarka || pm || || Il-Ġermanja || pm || || Franza || pm || || Il-Pajjiżi l-Baxxi || pm || || L-Isvezja || pm || || Ir-Renju Unit || pm || || L-Unjoni Ewropea || pm || || In-Norveġja || pm || (1) || || || || TAC || pm || || (1) Jistgħu jinqabdu fl-ilmijiet tal-UE. Qabdiet li jinqabdu fi ħdan din il-kwota għandhom jitnaqqsu mis-sehem tat-TAC tan-Norveġja. || Kundizzjoni speċjali: || Fil-limiti tal-kwoti msemmija hawn fuq, ma jistgħux jinqabdu aktar mill-kwantitajiet imniżżla hawn taħt miż-żoni li ġejjin: || || L-ilmijiet Norveġiżi taż-żona IV (WHG/*04N-) || || L-Unjoni Ewropea || pm || || || Speċi: || Merlangu u pollakkju Merlangius merlangus u Pollachius pollachius || Żona: || L-ilmijiet Norveġiżi fin-Nofsinhar ta’ 62° N (WHG/04-N.) għall-merlangu; (POL/04-N.) għall-pollakkju || L-Isvezja || pm || (1) || TAC ta' prekawzjoni || L-Unjoni Ewropea || pm || || || || || TAC || Mhux rilevanti || || (1)] Il-qabdiet inċidentali tal-merluzz, il-haddock u l-pollakkju (saithe) għandhom jingħaddu mal-kwota għal dawn l-ispeċijiet. || || Speċi: || Stokkafixx Micromesistius poutassou || Żona: || L-ilmijiet Norveġiżi taż-żoni II u IV (WHB/24-N.) || Id-Danimarka || pm || || TAC analitika || Ir-Renju Unit || pm || || L-Unjoni Ewropea || pm || || || || || TAC || pm || || || Speċi: || Stokkafixx Micromesistius poutassou || Żona: || L-ilmijiet tal-UE u l-ilmijiet internazzjonali taż-żoni I, II, III, IV, V, VI, VII, VIIIa, VIIIb, VIIId, VIIIe, XII u XIV (WHB/1X14) || Id-Danimarka || pm || (1) || TAC analitika . || Il-Ġermanja || pm || (1) || Spanja || pm || (1) (2) || Franza || pm || (1) || L-Irlanda || pm || (1) || Il-Pajjiżi l-Baxxi || pm || (1) || Il-Portugall || pm || (1) (2) || L-Isvezja || pm || (1) || Ir-Renju Unit || pm || (1) || L-Unjoni Ewropea || pm || (1) || In-Norveġja || pm || || TAC || pm || || (1) Kundizzjoni speċjali: li minnhom sa 68 % jistgħu jinqabdu fiż-Żona Ekonomika tan-Norveġja jew fiż-żona tas-sajd ta’ madwar Jan Mayen (WHB/*NZJM1). (2) Jistgħu jsiru trasferimenti ta' din il-kwota għaż-żoni VIIIc, IX u X; l-ilmijiet tal-UE tas-CECAF 34.1.1. Madankollu, trasferimenti bħal dawn għandhom jiġu nnotifikati lill-Kummissjoni minn qabel. || Speċi: || Stokkafixx Micromesistius poutassou || Żona: || Iż-żoni VIIIc, IX u X; l-ilmijiet tal-UE tas-CECAF 34.1.1 (WHB/8C3411) Spanja || pm || || TAC analitika Il-Portugall || pm || L-Unjoni Ewropea || pm || (1) || || TAC || pm || (1) Kundizzjoni speċjali: li minnhom sa 68 % jistgħu jinqabdu fiż-ŻEE Norveġiża jew fiż-żona tas-sajd madwar Jan Mayen (WHB/*NZJM2). || Speċi: || Stokkafixx Micromesistius poutassou || Żona: || L-ilmijiet tal-UE taż-żoni II, IVa, V, VI fit-Tramuntana ta’ 56° 30′N, u ż-żona VII fil-Punent ta’ 12° W (WHB/24A567) || In-Norveġja || pm || (1) (2) || TAC analitika || || || || TAC || pm || || (1) Għandhom jinqatgħu mil-limiti tal-qbid tan-Norveġja stabbiliti skont l-arranġament tal-Istati Kostali. (2) Kundizzjoni speċjali: il-qabdiet fiż-żona IV ma għandhomx ikunu aktar minn pm tunnellati jiġifieri 25 % tal-kwota ta' aċċess tan-Norveġja. || || Speċi: || Lemon sole u witch flounder Microstomus kitt u Glyptocephalus cynoglossus || Żona: || L-ilmijiet tal-UE taż-żoni IIa u IV (LEM/2AC4-C) għal-lemon sole; (WIT/2AC4-C) għall-witch flounder || Il-Belġju || pm || || TAC ta’ prekawzjoni || Id-Danimarka || pm || || Il-Ġermanja || pm || || Franza || pm || || Il-Pajjiżi l-Baxxi || pm || || L-Isvezja || pm || || Ir-Renju Unit || pm || || L-Unjoni Ewropea || pm || || || || || TAC || pm || || || Speċi: || Linarda Molva dypterygia || Żona: || L-ilmijiet tal-UE u l-ilmijiet internazzjonali taż-żoni Vb, VI, VII (BLI/5BX67-)(3) || Il-Ġermanja || pm || || TAC analitika Japplika l-Artikolu 11 ta’ dan ir-Regolament. || L-Estonja || pm || || Spanja || pm || || Franza || pm || || L-Irlanda || pm || || Il-Litwanja || pm || || Il-Polonja || pm || || Ir-Renju Unit || pm || || Oħrajn || pm || (1) || L-Unjoni Ewropea || pm || || In-Norveġja || pm || (2) || || || || TAC || pm || || (1) Esklużivament għall-qabdiet inċidentali. Mhu permess ebda sajd dirett taħt din il-kwota. (2) Għandhom jinqabdu fl-ilmijiet tal-UE fiż-żoni IIa, IV, Vb, VI u VII (BLI/*24X7C). (3) Japplikaw regoli speċjali skont l-Artikolu 1 tar-Regolament (KE) Nru 1288/2009[29] u l-punt 7 tal-Anness III tar-Regolament (KE) Nru 43/2009[30] . || || Speċi: || Ling Molva molva || Żona: || L-ilmijiet tal-UE u l-ilmijiet internazzjonali taż-żoni I u II (LIN/1/2.) || Id-Danimarka || pm || || TAC analitika || Il-Ġermanja || pm || || Franza || pm || || Ir-Renju Unit || pm || || Oħrajn || pm || (1) || L-Unjoni Ewropea || pm || || || || || TAC || pm || || (1) Esklużivament għall-qabdiet inċidentali. Mhu permess ebda sajd dirett taħt din il-kwota. || || Speċi: || Ling Molva molva || Żona: || L-ilmijiet tal-UE taż-żona IV (LIN/04-C.) || Il-Belġju || pm || || TAC analitika || Denmark || pm || || Il-Ġermanja || pm || || Franza || pm || || Il-Pajjiżi l-Baxxi || pm || ||